ועדת הפנים והגנת הסביבה, כנסת 19, פרוטוקול מספר 442, 2014-12-14 11:00

מירי רגב: תודה רבה.

<אודי גת: תודה רבה לכם שבאתם.

<אודי גת: (באתר)

<קריאה: - - - על קצא"א אבל האחריות המקצועית היא שלנו, בהגנת הסביבה, לראות שהשיטה תהיה שיטה נכונה.

מירי רגב: אבל לא משנה, אבל ברגע שאתה לוקח אדמה, כשהאדמה הזאת היא מלאה בפסולת, פסולת בעייתית, צריך לקחת אותה ישר לרמת חובב או לאתר אחר, שיטפל בה.

מירי רגב: כרגע האדמה הזאת נמצאת כאן.

<קריאה: לא, היא באתר שהוא 5 קילומטרים מפה, אתר נימרה, או שהיא תטופל שם או שהיא תטופל באחד האתרים.

מירי רגב: כן, אבל השאלה אם האתר כאן יודע לטפל - - -

<רונן מור: אבל האתר הזה לא מורשה לטפל בפסולת.

<קריאה: לא יודעים, אנחנו בודקים את זה.

<קריאה: זו הסמכות שלנו בהגנת הסביבה ואנחנו בודקים את זה.

<קריאה: מי אתה?

<רונן מור: אני נציג של ועד היישוב ואתר נימרה הוא שכן שלנו ואנחנו נחיה עם הפסולת הזאת אם אתם תחליטו לטפל בה במקום ואנחנו מתנגדים בתוקף שהפסולת הזאת תישאר במקום.

מירי רגב: בצדק גם.

<קריאה: בסדר, אנחנו נשמע את הכול.

<קריאה: אנחנו מטעם המדינה.

מירי רגב: חברים, בוקר טוב לכולם.

מירי רגב: אנחנו עשינו ככה משהו בינתיים, עד שחברי הוועדה יתכנסו.

מירי רגב: בוקר טוב לחבר הכנסת דב חנין, חברת הכנסת תמר זנדברג, חברת הכנסת יפעת קריב, חבר הכנסת זבולון כלפה.

מירי רגב: חבר הכנסת זבולון כלפה, בוא, אתה הולך להיות יושב ראש ועדת משנה.

מירי רגב: אני פותחת את באופן רשמי את ביקור ועדת הפנים והגנת הסביבה פה בעברונה, כתוצאה מהמפגע האקולוגי הקשה ביותר שהיה כאן.

מירי רגב: אני אמרתי קודם, גם למנכ"ל המשרד להגנת הסביבה, שהוא באמת ידיד ופועל יחד עם ועדת הפנים בסוגיות שונות, ראש עיריית אילת, הייתי איתם בקשר לאורך כל עשרה הימים האלה וקיבלתי החלטה מודעת שהוועדה לא מגיעה לכאן כדי לא להפריע לכם לעבוד.

מירי רגב: אמרנו עשרה ימים, קודם כל תעצרו את מה שאפשר לעשות כדי שלא יהיה כאן מפגע בריאותי וכדי שאנחנו נצליח לחסום את המשך זיהום הקרקע הנוראי שיש לנו כאן והפגיעה בבעלי חיים וכל מה שנוצר מזה, ועוד נדבר על זה בדיון.

מירי רגב: אבל העשרה ימים האלה הסתיימו, כפי שאתם מבינים, הגענו לכאן לסיור ראשון ולא אחרון, אנחנו נקים גם ועדת משנה, שאני אודיע על החברים בה ונצביע עליה במסגרת הוועדה ומרגע זה ועדת הפנים של הכנסת תעשה את הפיקוח הנחוש, כמו שאנחנו יודעים לעשות, על האסון הנוראי הזה גם בבדיקת מי האשמים, איך זה קרה ומי אמור לשלם את הדין על זה.

מירי רגב: לא יכול להיות מצב שכל הזמן - - - ויש את העיקרון שהמזהם ישלם, אז המזהם ישלם ואם קצא"א הם המזהמים הם ישלמו.

מירי רגב: לא יכול להיות שכל הזמן הציבור צריך לשלם על הפשלות או הרשלנות של הפקידים שגרמו לאסונות.

מירי רגב: אבל על כל זה אנחנו נדבר ונדון בוועדה.

מירי רגב: אנחנו נתחיל את הסיור בשמורה.

מירי רגב: אני מציעה שתיתן כאן הסבר קצר לח"כים שהצטרפו אלינו, נמשיך את הסיור ולאחר מכן נדון על ה - - -

<קריאה: רציתי ברשותך רק להגיד, חברת הכנסת רגב, שמדובר בזיהום של באר אורה ולא רק עברונה.

<קריאה: זה נמצא בפתחה של באר אורה.

מירי רגב: כן, ברור.

מירי רגב: אנחנו נדבר על באר אורה ואנחנו גם חוששים שזה יגיע לאילת.

מירי רגב: זה ברור לחלוטין.

<רביב שפירא: אני רביב, סמנכ"ל הרשות ומנהל פה את העבודות מתחילת האירוע.

<רביב שפירא: העבודות שנעשו פה נעשו לצורך הקמת מחלף לשדה התעופה המיועד כאשר הדרישה הייתה להעמיק את צינור הנפט, הצינור של קצא"א, 42 צול לעומק כדי שיתאפשרו אחר כך הפעולות.

<רביב שפירא: מה שאנחנו רואים, הצינור שסגור זה הצינור הישן.

<רביב שפירא: אנחנו רואים פה את המעקף לעומק שבו הוכן הצינור החדש.

<רביב שפירא: הצינור החדש ב-ל הזה חובר במַחְבָּר זמני במקום שבו נמצאים לוחות העץ.

<רביב שפירא: אפשר לראות את אותו מחבר כאן עם הברגים כאשר הטכניקה היא שמחברים את המחבר הזמני, מזרימים את הדלק בצינור ורק אז אפשר לחבר את החיבורים ולרתך אותם באופן קבוע.

<רביב שפירא: זה מה שעשו, חיברו, הזרימו את הדלק ואז נפרץ החיבור הזמני, איפה שהלוחות, והדלק זרם, מילא פה ומפה זרם בהמשך, במורד, חצה את הכביש, אפשר לראות פה בתרשים, ונכנס לתשמורת הטבע.

דוד צור: זאת אומרת זה קרה בזמן העבודות, לא היה מצב שהעסק עבד ואז זה התפוצץ.

<רביב שפירא: נכון, זה קרה באופן מתוכנן שבו סיימו לחבר את זה, הזרימו, היו פה אנשים של קצא"א בזמן האירוע ו - - -

דוד צור: איזה קטע זה ביכולת לעצור את זה?

דוד צור: זאת אומרת יש לך איזה מחבר שאתה יכול לחסום אותו?

דב חנין: 32 קילומטר.

<רביב שפירא: המגוף הקרוב ביותר לפה הוא כ-30 קילומטר - - -

דב חנין: תעשה חשבון, בצינור הזה 30 קילומטר במורד, 5,000 מטר מעוקב נפט.

<רביב שפירא: יש פה שני דברים, אחד, הלחץ.

<רביב שפירא: מאוד מאוד חשוב לעצור את לחץ הזרימה, כי הוא לחץ מאוד גבוה, ולאחר מכן הירידה של הצינור, כאשר הצינור הוא לא פס אחד, אלא יש לו - - -

דב חנין: אבל כאשר עשו את החיבור הזה לא הבינו שיש לחץ של נפט, מה הולך פה?

דב חנין: איך זה ייתכן?

דב חנין: הרי ביצעו חיבור, אוקיי, זה לא שטרקטור פגע, כמו שטענו ש - - -

מירי רגב: צריך היה להביא את מי שמפקח על זה, שזה המשרד להגנת הסביבה שצריך לתת לנו תשובה, איך החיבור הזה בעצם נעשה, באיזה פיקוח הוא נעשה, האם וידאו שזה - - -

<קריאה: זה לא משרד התשתיות?

מירי רגב: לא, אין תשתיות פה, פה קצא"א זה אוצר והגנת הסביבה.

<קריאה: יש פה חיסיון.

<קריאה: יש פה חיסיון מוחלט.

<קריאה: מה זה רגולטור?

<קריאה: יש חוק שפוטר מכל רגולציה.

מירי רגב: לא מהסביבה, הוא פוטר מרגולציה של תכנון ובנייה, לא מרגולציה של סביבה.

<קריאה: וכשעושים חיבור?

מירי רגב: נכון, זה היה צריך להיות בפיקוח.

דב חנין: מישהו יודע להסביר איך פיזית מבצעים חיבור כזה?

דב חנין: איך זה קורה?

מירי רגב: נשאל את הכול בוועדה, בואו נתרשם קודם כל.

מירי רגב: נעשה סיור בשמורה.

<רביב שפירא: כמה מילים על השמורה.

<רביב שפירא: שמורת עברונה היא בעצם מלחה, אחת מארבע מלחות שנמצאות בערבה.

<רביב שפירא: מלחה זה שטח מישורי שקוע שבעצם אין בו נחלים מסיביים, אין פה נחלים שמתחפרים לעומק, אלא נחלים על פני השטח כאשר כל פעם תוואי הזרימה משתנה ומשקה שטחים מאוד נרחבים.

<רביב שפירא: מלחה כי הקרקע היא מלוחה והיא כל הזמן סופחת את המלחים.

<רביב שפירא: אפשר לראות יפה שבבוקר הקרקע רטובה, בגלל המלח שסופח את הטל בלילה, ואחר כך זה מתאדה.

<רביב שפירא: בגלל האופי של המלחה יש הרבה יותר מים לניצול, גם לצומח ו כמובן לבעלי חיים.

<רביב שפירא: כדי לתת קצת אמת מידה, אנחנו נמצאים על השבר הסורי אפריקאי, כאשר אנחנו האזור הצפוני ביותר כשאנחנו פוגשים פה באוכלוסיות ממוצא אפריקאי, ממוצא סודני, גם צומח וגם אפילו בעלי חיים.

<רביב שפירא: כמו כן אנחנו נמצאים בציר הנדידה הראשי של העופות, עוברים פה מיליארד עופות פעמיים בשנה, פעם דרומה, כמו עכשיו, כשאנחנו בסוף עונת הנדידה, ואחר כך צפונה.

<רביב שפירא: אוכלוסיית הדגל שאנחנו יכולים לראות פה היא אוכלוסיית הצבאים.

<רביב שפירא: מה שיש פה זה צבי הנגב.

<רביב שפירא: הצבאים בארץ מחולקים לשלושה, צבי הארץ ישראלי באזור הצפוני, עד קו פחות או יותר באר שבע, משם דרומה זה צבי הנגב, כמו פה, ויש אוכלוסייה קטנה של צבי השטים באזור חיבר יטבתה, שהיא מייצגת אוכלוסייה גדולה שנמצאת בערב הסעודית.

<רביב שפירא: האוכלוסייה הזאת של צבי הנגב שנמצאת פה, יש פה 250 צבאים.

<רביב שפירא: אם לדייק בספירה של השנה האחרונה 252 צבאים כאשר הם בשטח מאוד מאוד מצומצם של כ-10 קילומטר מרובע, 10,000 דונם.

<קריאה: באים עם ג'יפים?

<רביב שפירא: לא, האוכלוסייה פה לא מסתובבת עם ג'יפים, אבל נעשית ספירה לאורך למעלה מ-30 שנה כל שנה.

<רביב שפירא: לתת לכם דוגמה למספרים.

<רביב שפירא: בכל רמת הגולן כ-2-3 מיליון דונם ישנם 200 צבאים.

<רביב שפירא: בכל הנגב המערבי, שיש בו 4-5 מיליון דונם ישנם 200 צבאים, רק כאן במלחה הזאת יש 250 צבאים, במקום הקטן הזה שאנחנו נראה.

<רביב שפירא: האוכלוסייה הזאת נשענת על הצומח בעיקר, הדבר העיקרי זה עצי השטים.

<רביב שפירא: עצי השטים, גם הם, תחשבו, יש פה חורש שטים צפוף, יפהפה, אין בו טיפת מים אחת מושקית.

<רביב שפירא: כשאתם רואים פה יערות כאלה של שטים צריך להבין את הפלא ואת הדבר הגדול שבמקום שהוא מדבר מוחלט קיימת אוכלוסייה כזאת של צומח.

<רביב שפירא: הצבאים ניזונים בעיקר מהשיטים.

<רביב שפירא: מתי הדבר הכי חשוב?

<רביב שפירא: זה בסוף הקיץ.

<רביב שפירא: אנחנו יוצאים עכשיו בסוף הקיץ, כאשר עוד לא התחילה עונת הגשמים ואין אוכל בכלל במקומות, רק מתחת לעצי השיטה, ששם הזרעים נופלים מהעץ ואז הצבאים יכולים לאכול אותם על הקרקע.

<רביב שפירא: מה שקרה במקרה הזה, כל זרימת הנפט עברה בערוצי הזרימה, ששם נמצאים גם השטים, שם זורמים המים, במקומות הנמוכים ביותר.

<רביב שפירא: אפשר לראות מצד ימין, זה מעבר שעבר הדלק - - - תת קרקעי.

<רביב שפירא: אנחנו עשינו מיפוי עכשיו לכל עצי השיטה, יש לנו למעלה מ-500 עצי שיטה בתוך הדלק עצמו כאשר מרחק מקסימלי זה 10 מטרים של הגזע מערוץ הזיהום.

מירי רגב: - - - בתוך זיהום כזה הסיכון שהוא ישרוד הוא אפסי.

<רביב שפירא: מה שקורה, בהתנהגות הזאת הדלק בעצם לא חלחל הרבה.

<רביב שפירא: העומק המקסימלי בערוצי הזרימה היה 15-20 סנטימטר.

<רביב שפירא: בבריכות שתפסנו ואגמנו את הדלק כדי שלא ימשיך לזרום העומק יותר גדול והוצאנו את כל הקרקע המזוהמת.

מירי רגב: אבל ברגע שהדלק חלחל כלפי מטה, אז - - -

<רביב שפירא: שימו לב, מצד שמאל אפשר לראות ערוץ אופייני.

<רביב שפירא: יש לנו פה עשרות ערוצים ויותר, זה אופי הזרימה.

<רביב שפירא: על פני השטח.

<רביב שפירא: שימו לב לעצי השיטה, שהם אלה שניזונים מהמים שזורמים בערוצים.

דוד צור: רביב, המבנה של הדלק, בהתחלה הוא הכי קטלני, הולך ומתאדה, כמה זמן לוקח לאייד אותו מהסכנה שהוא מהווה?

<רביב שפירא: אז קודם כל המאפיין של הדלק הזה, שהוא דלק גולמי, שהוא מאוד צמיגי ולא מחלחל.

<רביב שפירא: הוא לא מחלחל והאידוי הגבוה ביותר הוא בשעות הראשונות, בימים הראשונים.

<רביב שפירא: אנחנו מעריכים מתוך 5 מיליון ליטר שזרמו בשמורה ש-1.5 מיליון ליטר התאדה.

<רביב שפירא: עוד 2 מיליון נאספו בשאיפה הישירה של הנוזלים ועוד כמיליון נאסף אל תוך הקרקע, הקרקע שהוצאנו, כאשר, עוד פעם, את זה אנחנו יודעים בוודאות אבל מה שנשאר בקרקע, אנחנו כרגע לא יכולים להגיד בוודאות כמה נשאר.

<רביב שפירא: אבל בסך הכול כ-80% מהדלק נשאר, המזל שההתנהגות של הדלק הזה שהוא לא מחלחל ונופל למטה.

<רביב שפירא: באירוע שהיה בצין זה היה דס"ל.

<רביב שפירא: דס"ל נזל, ממש חלחל, הוא גם זרם בערוצים אחרים.

<רביב שפירא: דס"ל הוא יותר נוזלי, הוא לא צמיגי.

מירי רגב: אלה הצבעים שסימנת על המפה, אדום, כחול וכתום.

<רביב שפירא: הצבעים הם סוג הקרקע.

מירי רגב: הם מראים את סוג הקרקע ואת היכולת, עד כמה זה פוגע באדמה ומחלחל.

<רביב שפירא: בדיוק.

<רביב שפירא: פה בתחילת הנחל יש לנו אזור - - - בהמשך זה חרסיתי, בהמשך חולי.

<רביב שפירא: אזור חרסיתי מיד נאטם, אזור חולי מחלחל.

<רביב שפירא: בכל אזור אנחנו יכולים לעבוד גם בסוג כלי אחר, כדי לא לגרום פה להרס נוראי לכל שמורת הטבע.

<רביב שפירא: הוצאנו קול קורא לצורת הניקוי.

<רביב שפירא: לא לכלי, אלא לאופן הניקוי שאנשים מציעים.

<רביב שפירא: מומחים שיבואו לפה, יש הרבה מאוד צורות ניקוי כאשר כרגע מי שמלווה אותנו מהיום הראשון זה האוניברסיטה העברית.

<רביב שפירא: היא שלחה למעבדה, הם לקחו את הכול ומאז 10 ימים הם עובדים יום ולילה ומזרימים לנו נתונים, גם ממחקרים ומדברים היו במלחמת המפרץ בכוויית - - -

מירי רגב: לחברות ישראליות או חברות בינלאומיות יש שיטות שונות לניקוי הקרקע?

<רביב שפירא: יש גם וגם, וכמו שאמרת, מה שחשוב זה לא מי שרוצה לגזור קופון אלא מי שנענה לקול קורא ויכול גם לבוא ולהראות את המרכולת שלו בצורה מדעית ומקצועית.

מירי רגב: איזה תאריך נתתם לקול קורא?

<רביב שפירא: היום הוא ייצא וכמה ימים.

<רביב שפירא: לא צריך יותר מכמה ימים כי זה לא הליך מכרזי.

מירי רגב: מי אמור לבחון את ההצעות של הקול קורא?

<רביב שפירא: אנחנו.

<רביב שפירא: המדען הראשי נמצא כאן.

מירי רגב: מה הידע שלכם לבחון אותם?

<רביב שפירא: אנחנו עם הגנת הסביבה, יש לנו לא מעט ניסיון - - -

מירי רגב: אתם והגנת הסביבה, אתם חלק אולי ממה שקרה.

מירי רגב: אז איך - - -

<רביב שפירא: איך אנחנו חלק ממה שקרה?

מירי רגב: לא יודעת, עם הציבור של ה - - -

<רביב שפירא: מה הקשר לנו?

מירי רגב: אני אגיד לך, האם זה עמד בתקן, האם מישהו בדק את כמות הזרימה של הנפט - - -

דב חנין: זה לא הם, זה משרד האוצר.

דב חנין: משרד האוצר אחראי על קצא"א.

<רביב שפירא: אנחנו רשות הטבע והגנים.

מירי רגב: לא נכון, זה לא משרד האוצר.

דב חנין: משרד האוצר אחראי על קצא"א.

מירי רגב: קצא"א אמורה לפעול על פי החוקים הסביבתיים - - -

דב חנין: חוק הנפט לא נותן למשרד להגנת הסביבה מעמד.

<אודי גת: המשרד להגנת הסביבה נתן את ההנחיות הסביבתיות לקצא"א, חתם להם על פי מה שהם ביצעו ואחרי שאני קיבלתי את זה חתום על ידי המשרד להגנת הסביבה אני חתמתי על רישיון עסק לקצא"א.

<אודי גת: אני כראש הרשות.

מירי רגב: יפה.

מירי רגב: לכן אם המשרד להגנת הסביבה חותם, יש לו גם אחריות על החתימה שלו.

<אודי גת: אבל זה רק על נושאים מסוימים.

<אודי גת: אני לא מבין בזה מספיק, אבל - - -

מירי רגב: אבל אי אפשר להגיד שהמשרד להגנת הסביבה הוא לא בתוך העניין הזה, חד וחלק הוא בתוך העניין הזה.

<רביב שפירא: מירי, אנחנו רשות הטבע והגנים - - -

מירי רגב: היום, אחרי ש - - - אז זה הוא.

<רביב שפירא: אנחנו רשות הטבע והגנים, אני לא מוסמך לדבר בשם הגנת הסביבה.

<רביב שפירא: אז אני לא רוצה ליפול בלשוני.

<רביב שפירא: אנחנו ניסע פה לאט.

<רביב שפירא: תמשיך לאט.

<רביב שפירא: שימו לב, תתרשמו.

<רביב שפירא: אתם רואים, יש עבודות ידניות שאוספים את מה שאמרתי, עוד לא הסברתי, הדבר החשוב היום, לאחר שהוצאנו את הנוזלים, כשגומרים להוציא, לאסוף את הזרעים הטבולים בדלק.

<רביב שפירא: אפשר לראות לאורך הדרך ותיכף נגיע לכלים שעובדים.

<רביב שפירא: לאסוף את הזרעים שטבולים בדלק, כדי שהצבאים לא יאכלו אותם ולא ימותו אחר כך בהמשך הדרך.

מירי רגב: כמה אתם יכולים להגיד שבעלי חיים כתוצאה מהאסון הזה - - -

<רביב שפירא: כרגע לא מצאנו מספרים גדולים.

<רביב שפירא: מצאנו דוגמאות מאפיינות, אבל ראינו בעלי חיים שטבולים בדלק.

מירי רגב: מי - - -

<רביב שפירא: אלה פועלים של קצא"א.

<רביב שפירא: שימו לב, תתרשמו מהמלחה, אתם יכולים לבד לראות את האזור החולי, ממש את המאפיינים של הקרקע כאשר כל השיחים פה והעצים, זה האוכל של בעלי החיים בשמורה וחשוב מאוד לשמר אותם, גם באזורים שבהם הם עם דלק.

מירי רגב: מה אורך הזרימה, כמה קילומטרים?

<רביב שפירא: מהתחלה ועד הסוף 7 קילומטרים, בתוך השמורה 6 קילומטרים.

<רביב שפירא: שימו לב לאופי הערוצים.

<רביב שפירא: הערוצים מאוד רדודים, על שטח מאוד מאוד גדול.

<קריאה: יש שם ממש בריכות, זה לא מחלחל?

<קריאה: הכול נשאר עומד?

מירי רגב: בחלק מהקרקע.

מירי רגב: תלוי בסוג הקרקע.

<רביב שפירא: יש מקומות שבהם אנחנו עצרנו את הזרימה, נוצרה בריכה, שאבנו את הנוזלים והוצאנו את הקרקע המזוהמת לאחר שגמרנו לשאוב את הנוזלים.

<רביב שפירא: הגיע הגשם, עוד פעם נעצר באותם חסימות שעשינו ואנחנו חוזרים על התהליך הזה.

דוד צור: שאלתי אותך לגבי הירדנים.

<רביב שפירא: הגנת הסביבה היו בקשר עם הירדנים מהרגע הראשון, אולי ראש עיריית אילת בקי ממני בקשרים איתם, אבל יש כל הזמן שיח איתם.

<רביב שפירא: הזמנו אותם הנה גם לראות את ה - - -

<אודי גת: הם ביקרו בשטח, הם ראו, הערוצים השחורים האלה מגיעים עד 300 מטר מהגבול פחות או יותר, זה כאילו הקצה הכי מזרחי שהם הגיעו, שם זה נעצר.

<אודי גת: היו תלונות מעקבה על ריחות ושפונו כ-80 אנשים לבתי חולים, המשרד להגנת הסביבה והירדנים היו בקשר כל הזמן דרך משרד החוץ.

<אודי גת: הם באו לבקר, באו לראות, ראו התרשמו.

<אודי גת: בסך הכול הם היו מבסוטים מהקשר איתם.

<רביב שפירא: שימו לב פה מצד ימין, לקטע הגדול הזה.

<רביב שפירא: זה אופי של מלחה, שהזרימה פה היא פשוטה, לחץ המים ההידראולי יורד, המים מחלחלים ומאפשרים לצומח המיוחד הזה לצמוח ולהיות הלב הפועם של השמורה.

<רביב שפירא: כל זה מכוסה בנפט.

<רביב שפירא: אנחנו ממשיכים ונגיע לבריכה המרכזית שבה אפשר לראות את העבודות המסיביות, שהוצאנו את החומרים, כיצד אנחנו חוסמים את ההמשך, ובעצם היום לפי תצלומי האוויר האחרונים שנקבל נוכל להגיד לכם שהסכנה שהזיהום ייצא החוצה נעצרה.

<רביב שפירא: שזה הכי חשוב.

מירי רגב: מתי נוכל לראות את זה?

<רביב שפירא: היום אחרי צהריים.

<רביב שפירא: אנחנו עושים את זה כל יום, לאחר שאנחנו עושים את העבודות ורואים כיצד אנחנו מתקדמים.

מירי רגב: אבל זה רק בעצם לגבי ה- - - זרימה, אתה לא יכול להגיד מה קורה מתחת לפני השטח.

<רביב שפירא: נכון.

<רביב שפירא: אנחנו כרגע דואגים שהזיהום לא ייצא החוצה ואז מטפלים - - -

דוד צור: זה לא חלחל פה גם - - -

<רביב שפירא: סע לאט, יש פה דוגמה יפה מאוד שמירי מצביעה עליה.

<רביב שפירא: שימו לב כיצד העץ כולו טבול בשורשים.

מירי רגב: איך הוא יכול לשרוד בעצם?

<רביב שפירא: חלק מהדברים זה לראות אם יש - - - דבר מעודד שאני יכול להגיד לכם זה שאנחנו מצאנו במהלך העבודות שהיה פה זיהום דומה, אפילו גדול יותר מהמקרה הזה בשנת 75'.

<רביב שפירא: ממש לא רחוק, כאשר ערוץ הזרימה של הזיהום מתחבר פה ומשתלב עם חלק מהזיהום החדש.

מירי רגב: בשני האירועים הקודמים שהיו?

<רביב שפירא: לא, הקודמים היו בצין לפני שלוש שנים, אבל לפני 40 שנה, ב-75', היה פה במקום הזה אירוע דומה שזרמו פי שניים - - -

<קריאה: כמה שנים ייקח לשקם את השמורה, להערכתכם?

<רביב שפירא: הרבה.

<רביב שפירא: אני יכול להגיד הרבה, כי אני לא יודע.

מירי רגב: התשובה היא בשאלתך, שנים.

תמר זנדברג: 50.

<קריאה: מה זה שיקום?

<רביב שפירא: תמשיך, נראה פה, נעשה תצפית ונחזור חזרה.

<רביב שפירא: זאת אחת מהבריכות.

<רביב שפירא: זאת הבריכה המערבית ביותר שבה הורדנו סוללות ביום רביעי בלילה, כמו שהסברתי בפתיח, כדי לעצור את זרימת הדלק.

<רביב שפירא: שימו לב, בריכה מאוד גדולה, אבל הדבר הזה הציל את השמורה, פשוט ככה.

<רביב שפירא: זה כמו הילד ההולנדי עם האצבע בסכר.

מירי רגב: אם לא הייתם מקימים את הסוללה בעצם הזרימה הייתה מתפשטת.

מירי רגב: עכשיו כל אותם עצים שהם בתוך הדלק, הם מתים, אותם אי אפשר יהיה להציל יותר, לדוגמה, בשמורה.

מירי רגב: אלה שהדלק לא הגיע אליהם, אז יש סיכוי שאנחנו נצליח להציל אותם.

<רביב שפירא: ודאי.

<רביב שפירא: אנחנו מאוד חוששים לאלה שהיו בערוץ הזיהום ואנחנו עכשיו בודקים מה הפעולות המיידיות שאנחנו יכולים לעשות אם בכלל.

<רביב שפירא: אנחנו ממש לא יודעים.

<רביב שפירא: זה אחד מהדברים, הסודות העלומים.

<רביב שפירא: מה שאת אומרת, הזיהום, הדלק זרם עד 200 מטר מהגבול.

<רביב שפירא: זאת אומרת אם לא היינו עושים את הדבר הזה הייתה תקרית בינלאומית ואני לא רוצה לחשוב אם זה היה מגיע למפרץ אילת, שזה הרבה יותר רחוק, אבל קודם כל לעבור את הגבול לירדן.

מירי רגב: מה הסיכוי שלדוגמה יירד גשם בשבוע הבא, שהוא יצליח וכל הסוללה הזו לא שווה כלום?

<רביב שפירא: מה שקורה - - -

<קריאה: לא יורד פה גשם - - -

מירי רגב: אבל נניח יהיה פה שיטפון.

<רביב שפירא: נניח יהיה פה שיטפון, בעצם את רוב הנוזלים כבר הוצאנו מהשטח, נשארו המוצקים.

<רביב שפירא: בשיטפון גדול זה מתמוסס - - -

מירי רגב: מה זה מוצק?

מירי רגב: זה גם נוזל.

מירי רגב: הנוזל הזה, באיזה שהוא שלב המוצק הופך לנוזל.

מירי רגב: או שמה, הוא נשאר מוצק?

<רביב שפירא: הוא נשאר מוצק ומה שקורה פה, זה אוטם את הקרקע והמים אפילו רצים יותר מהר, הם לא מחלחלים בכלל.

<רביב שפירא: לכן הסכנה של הזיהום שייצא החוצה כיום היא פחותה מאוד.

<יהושע שקדי: אני רוצה להוסיף.

<יהושע שקדי: אנחנו נמצאים במלחה, מלחה זה בעצם אמבטיה בלי ניקוז טוב, שהמים נכנסים פנימה ומתקשים לצאת החוצה, לכן זה מלוח, כי המים מתאדים ונשאר המלח.

<יהושע שקדי: צריך באמת להיות פה שיטפון גדול וחזק כדי לקחת ולהסיע דברים למפרץ אילת.

<יהושע שקדי: לא נעים לי להגיד כרגע שאני שמח שלא צפוי שיטפון כזה בשבוע הקרוב והנפט הזה שיתערבב בקרקע לא ינוע בקלות למפרץ אילת.

מירי רגב: מתי תצליחו לעשות עבודה של טרקטור כאן כדי לאסוף את עיקר הנפט?

<רביב שפירא: היום.

<רביב שפירא: היום אנחנו נגמור בבריכות פה.

<קריאה: לאיזה עומק גורפים את הקרקע פה?

<רביב שפירא: עד העומק שזה מזוהם, זה משהו כמו חצי מטר.

<קריאה: וזהו?

<קריאה: מתחת זה לא מזוהם?

<רביב שפירא: זה לא מחלחל ובערוצים העליונים זה סנטימטרים בודדים.

<רביב שפירא: זו ההתנהגות של הנפט.

מירי רגב: איך יכול להיות שבעצם בירדן אנשים פונו לבית חולים מהריח?

מירי רגב: אתה מריח פה את הריח כשאתה נורא נורא קרוב לבריכה.

<יהושע שקדי: ביום הראשון, רביב יגיד לך את זה, הוא היה פה יותר ממני, הריח פה היה איום ונורא.

<רביב שפירא: אל תשכחי שחלק גדול התאדה כבר.

מירי רגב: כן, אבל אתה אומר ש-70 אנשים פונו בירדן.

<רביב שפירא: ביום הראשון, ביום השני, כשהריח חזק מאוד.

<רביב שפירא: הייתה שם גם בהלה.

מירי רגב: ומה עם החבר'ה, אצלנו?

מירי רגב: גם אותם פינו?

<קריאה: תשאלי כמה פונו בבאר אורה.

<יהושע שקדי: בלילה הראשון, ביום הראשון הייתה רוח צפונית, צפון מזרחית, שלקחה את הכול לירדן ולכן באמת הייתה שם תחושה חזקה.

<יהושע שקדי: גם אצלנו, באזור באר אורה, שזה היה קרוב וכשהרוח התהפכה אז ודאי ששם חשו אותו דבר.

<יהושע שקדי: היום נעשו בדיקות לאורך השבוע ואין יותר אוויר מזוהם.

<יהושע שקדי: דוד, זה התחום של הגנת הסביבה, הם יוכלו להרחיב על הדבר הזה ומה הם עושים בהמשך.

מירי רגב: איזה סוג קרקע זה, מבחינת החלחול?

<יהושע שקדי: יש פה בעיקר חרסיות עם חול, אבל בעיקר חרסיות.

<יהושע שקדי: זה לא אטום לגמרי, אבל החלחול הוא - - -

מירי רגב: הניקוי של השטח, האידוי, זה בעצם הפתרון, אין כאן חלחול?

<יהושע שקדי: יש גם כן - - -

מירי רגב: החלחול פה הוא אטי?

<יהושע שקדי: הוא אטי.

<יהושע שקדי: יכולתם לראות שם - - -

מירי רגב: אבל שם לדוגמה, כל הערוץ של העצים - - -

<יהושע שקדי: יכולתם לראות שרוב הנפט הולך על פני השטח, חודר סנטימטרים ספורים.

<יהושע שקדי: המקום שבו עצרנו את הנפט ויש פה בריכה, אז כמובן שהוא גם חדר יותר והעבודה של הטרקטורים אפילו החדירה את זה עוד יותר.

מירי רגב: כמה בעלי חיים בשמורה כתוצאה מזה שהם אכלו מהעצים?

<יהושע שקדי: בוא נגיד, זה מה שאנחנו רואים ומה שאנחנו לא רואים.

<יהושע שקדי: כיוון שאנחנו באזור מדברי רוב הפעילות של בעלי החיים היא בלילה.

<יהושע שקדי: אז קודם כל איפה שהנפט כיסה זה כיסה את המאורות, כיסה את המחילות, יש פה הרבה בעלי חיים ש - - -

מירי רגב: צבאים בעיקר?

<יהושע שקדי: אם את מדברת על יונקים וגדולים, אז קודם כל גם לנו הם קרובים מאוד מאוד ללב וזיהינו כמה פרטים שנראים פגועים, לא מצאנו צבאים מתים.

<יהושע שקדי: מצאנו עופות מתים, קורמורנים ו - - -

<קריאה: אבל כל שרשרת המזון נפגעה, המכרסמים והנחשים שתו מה - - -

מירי רגב: למה בעצם העופות?

מירי רגב: כי הם שתו מהנפט?

<יהושע שקדי: לעופות אין חוש ריח ובגלל זה הנשר מכניס את הראש שלו לנבלה והוא חי.

<יהושע שקדי: הם תתרנים.

<יהושע שקדי: אולי הקורמורן שהגיע בא לשתות.

<יהושע שקדי: אבל השאלה ששאלת לגבי שרשרת המזון, החלק המרכזי שנפגע זה משהו שאנחנו לא רואים וזה בעיקר חיידקים שנמצאים בקרקע ועושים את תהליכי הפירוק וטרמיטים שמפרקים את החומר המת שנמצא בקרקע והם אלה שמניעים את המערכת.

מירי רגב: וזה בעצם אחד המזהמים הגדולים.

<יהושע שקדי: נכון.

<יהושע שקדי: מצד אחד העצים, מצד שני החיידקים, עם כל הכבוד לזוחלים שאני מת עליהם לעופות ולחיפושיות, הם עושים פה עבודה מינורית, את העבודה המרכזית עושים העצים הגדולים, עצי השיטה והחיידקים והטרמיטים שנמצאים בקרקע.

<יהושע שקדי: את זה אנחנו עושים כרגע ואנחנו זקוקים פה להרבה הרבה עזרה במימון.

מירי רגב: למה עובד פה רק טרקטור אחד, או שני טרקטורים ביום כזה, כשעכשיו צריכים לעבוד פה כמה בכל המערך הזה כדי לסיים את זה כמה שיותר מהר?

<רביב שפירא: כולם עומדים בהיכון, נכנסים, יש לנו גם משאבה מיוחדת.

מירי רגב: איפה כולם?

מירי רגב: אני רואה פה רק שניים.

<רביב שפירא: יש לנו משאבה מיוחדת שנמצאת בהמשך, זה לא המקום היחידי, ששואבת קרקע.

<רביב שפירא: כלי מיוחד שאנחנו מביאים אותו לכל המקומות שאנחנו יכולים לשאוב גם את הנוזל וגם את הקרקע העליונה.

מירי רגב: כן, אבל שיהיו פה יותר כלים.

מירי רגב: בחייך, לא צריך קול קורא בשביל כלים כאלה.

מירי רגב: כלים כדי לאסוף את הקרקע.

<יהושע שקדי: הדבר החשוב הוא שמה שאת רואה, כל זה מנוקה.

<יהושע שקדי: עד יום שני בערב הוא היה נקי לחלוטין.

<יהושע שקדי: אז הגיעו השיטפון והזרימות של יום שלישי, חיכינו לראות שלא מגיעים עוד דברים והיום אנחנו - - - זו לא עבודה גדולה.

<יהושע שקדי: כל הדבר הגדול נגמר עד יום שני בערב ולכן מה שאת רואה זה דבר שאנחנו יודעים לטפל בו בזריזות.

מירי רגב: רביב, אני רוצה לראות את החבר'ה שאוספים את ה - - -

<רביב שפירא: נעצור על ידם.

מירי רגב: אני רואה אותם שם, אני רוצה לדעת בדיוק מה הם עושים.

מירי רגב: אני רוצה ללכת לראות אותם בעבודה.

<עודד נצר: אני האקולוג של המחוז.

<עודד נצר: מיום לאחר האירוע אנחנו מבצעים פה ניטור יומיומי של איכות האוויר בכל המקומות הרגישים, גם בתוך השמורה וגם במרכזי אוכלוסין.

<עודד נצר: הורדנו לפה את הציוד הכי מתקדם שיש לבדיקות, ערכנו למעשה שלושה סוגים של בדיקות.

<עודד נצר: אפשר להגיד שבמרכזי האוכלוסייה יש עמידה מלאה בכל התקנים וכו'.

<עודד נצר: בתוך השמורה מצאנו ערכים שהם גבוהים יותר.

<עודד נצר: צריך להבין שהתקנים מתחלקים לשתי רמות.

<עודד נצר: יש את התקן של חשיפה לאוכלוסייה, אם אתה גר באזור מסוים אתה שואף את הדברים יומיומית, ובין תקנים של תעסוקה, שהם תקנים אחרים בכלל ואנחנו לא אמונים על הבדיקה שלהם, התמ"ת אחראי עליהם.

<עודד נצר: הם ביצעו פה בדיקה תעסוקתית והיום נקבל מהם את התשובות ונוכל להנחות את העובדים - - -

מירי רגב: תעסוקתית זה לגבי העובדים שעובדים פה בשמורה.

<עודד נצר: בדיוק.

מירי רגב: אבל לגבי התושבים, אומר כאן נציג התושבים של באר אורה שמה שאתה אומר כאן זה לא נכון.

<עודד נצר: בכל הבדיקות שנערכו בתוך היישובים, בכניסה ליישוב, בגנים, בעיר אילת, בכניסה לעיר אילת, אין חריגה מהתקנים.

<ליאור אלון: אופי הבדיקות הוא רגעי, זאת אומרת שואבים את האוויר בנקודת זמן מסוימת, הבדיקות אינן רציפות.

<ליאור אלון: יש רק מעט מאוד גזים שהוצגו בטבלאות, יכול להיות שיש עוד גזים שלא הוצגו.

<ליאור אלון: הגזים שנבדקו הם בעיקר גזים ארומטיים שאפשר להריח אותם, אבל לא גזים שהם לא ארומטיים ואת הגזים האלה, לפחות לנו, לא הציגו.

<ליאור אלון: הדיגומים היו מעטים מאוד בנקודות זמן ספציפיות, הן לא מתמשכות ולא רציפות ולכן אנחנו חולקים על כל הבדיקות שנעשו.

<ליאור אלון: כל הבדיקות שבוצעו.

מירי רגב: אל תתחילו להתווכח פה.

מירי רגב: המנכ"ל, צריך להיות פה קשר ישיר עם התושבים, להראות להם את הבדיקות, להראות להם כל כמה זמן אתם עושים, שזה יהיה בדיקות יותר רציפות.

מירי רגב: ברור שהוא נתן לנקודת הזמן שהוא עושה - - -

<ליאור אלון: לא, ניתן לעשות גם ניטור רציף.

מירי רגב: אז צריך לראות אם אפשר לעשות רציף או לא.

מירי רגב: צריך לשבת עם התושבים ולראות שהם ירגישו שאין עליהם סכנה בריאותית כתוצאה מהריחות ומהזיהום שהצטבר כאן.

<ליאור אלון: אני רוצה רק להזכיר שלפני שהיה הפיצוץ, במשך יותר משבוע הייתה פה שאיבה ובתקופה הזאת בוודאי ובוודאי שלא בוצע שום ניטור, על ידי אף גורם.

מירי רגב: טוב, הם היו צריכים להתרכז קודם כל במניעת ה - - -

<ליאור אלון: אני לא מדבר על מניעה, אני מדבר על לפי ה-3 בדצמבר, הייתה פה שאיבה של הצינור, לרוקן אותו, ובתקופה הזאת דלפו הרבה אדים גם כלפי צפון וגם כלפי היישוב.

<עודד נצר: יש פה יחידה סביבתית, שבאמת יכולים להפנות את תשומת לבנו, נעשה את מה שצריך.

<ליאור אלון: אבל זה היה לפני.

<עודד נצר: אני מדבר על הלפני.

מירי רגב: אנחנו באנו לפה כדי לראות איפה יש פערים ואיך אפשר לטפל בזה.

מירי רגב: הבנו שיש כאן בעיה של התושבים והמנכ"ל ידאג לזה שהקשר עם התושבים יהיה רציף יותר והבדיקות ייעשו בתדירות יותר גבוהה כדי למנוע סכנה לתושבים כאן.

מירי רגב: עוד משהו באזור הזה שאנחנו רוצים?

מירי רגב: אז אנחנו ממשיכים הלאה.

<רביב שפירא: - - - הצד הירדני.

<רביב שפירא: שימו לב להרים הגבוהים.

<רביב שפירא: כמויות הגשם הגדולות שמגיעות לנחל ערבה ומפרץ אילת מגיעות משם.

<רביב שפירא: זאת אומרת השיטפונות פה הם קטנים, אבל ברגע שמצטרפים השיטפונות - - -

מירי רגב: אבל ברגע שהם קורים ונוכחים זה חבל על הזמן.

<רביב שפירא: נכון.

<רביב שפירא: אבל השיטפונות שמגיעות מההרים האלה הם עוצמתיים ומבהילים - - -

<אודי גת: בייחוד מנחל יתר, זה הוואדי שיוצא מאילת לכיוון מזרח, איפה שהרכבת לרבת עמון נוסעת.

<אודי גת: אני גם יושב ראש רשות הניקוז של האזור הזה כולו.

<אודי גת: היו לנו שיטפונות בינוניים, עוד לא היה לנו שיטפון גדול ממש.

<אודי גת: העובדה שהמים הם נוחתים שם בעקבות הגשם, המוסלמים בסוף האלף הראשונה ידעו את זה כבר והביאו את המים משם לפה בעזרה של פוגרות, מערכת תת קרקעית שקוראים לה פוגרה, לקרקע הטובה שנמצאת פה.

<אודי גת: המים הטובים שם, הקרקע הטובה נמצאת פה, זה מה שהם עשו.

<אודי גת: אבל בעיית השיטפונות היא בעיה חמורה מאוד מאוד.

<רביב שפירא: עוד דבר שאני רוצה קצת להרחיב את היריעה.

<רביב שפירא: הזכרתי בבוקר בתחילת היום שהמלחה הזאת היא אחת מארבע מלחות שקיימות בערבה, אבל היא בעצם היחידה שהייתה בלתי פגועה לחלוטין, מערכת שלמה לחלוטין.

<רביב שפירא: אפשר גם לראות לפי כמות הצבאים שהצבאים העדיפו את האזור הזה.

<רביב שפירא: כיום יש איום מאוד מאוד גדול על המלחה, אחד זה הקמת שדה התעופה מצפון, השטחים החקלאיים מדרום, הרכבת שעומדת לעבור ממערב ובעצם אם אנחנו לא נסתכל על כל האיומים האלה המלחה הזאת לא תשרוד.

<רביב שפירא: לכן גם חשוב להסתכל ברמה המרחבית.

<רביב שפירא: דבר נוסף, כשנפגעת אוכלוסייה של בעלי וצומח במקום אחד צריך לחזק את שאר האוכלוסיות.

<רביב שפירא: כלומר כל אוכלוסיית הצבאים שנמצאת בערבה, צריך לחזק אותה היום כדי שיעזרו לאוכלוסייה הזאת להתמודד.

<רביב שפירא: איך מחזקים?

<רביב שפירא: יש לנו קודם כל חיבר יטבתה, ששם יש לנו אזור אישוש, אקלום והשבה לטבע.

<רביב שפירא: צריך לחזק את המרכז הזה.

<רביב שפירא: יש לנו אזורים שבהם אנחנו עושים השבה וגרעין רבייה.

<רביב שפירא: אפשר בגרעיני רבייה, אם יש פה פגיעה באוכלוסייה, לתרום לה מגרעין רבייה וכדומה.

<רביב שפירא: אנחנו רוצים להסתכל בראייה מרחבית על כל הערבה הדרומית בהמשך לאירוע הזה כדי לראות איך הטבע הסתדר בכל האזור.

<רביב שפירא: (ישיבת סיכום)

מירי רגב: אני פותחת באופן פורמלי את ישיבת ועדת הפנים והגנת הסביבה, כאן בבאר אורה, לאחר שביקרנו גם בשמורה וראינו בעיניים את האסון האקולוגי, כמעט אסון ורסאי, אפשר להשוות אותו, ברמה האקולוגית של מה שקרה כאן.

מירי רגב: כפי שאמרתי בתחילת דבריי, גם לראש המועצה וגם לראש עיריית אילת, חשבתי שנכון שהוועדה תבוא רק אחרי מספר ימים כדי לתת קודם כל לצוותים לעבוד בשטח, לעצור את הזרימה של הנפט, למנוע כמה שיותר פגיעה, גם בסביבה וגם מפגע בריאותי ורק לאחר מכן לבוא ולהתחיל את הפיקוח המתחייב של ועדת הפנים והגנת הסביבה כוועדה האחראית על כל סוגיית הסביבה בכנסת ומרגע זה להתחיל את הפיקוח ולעמוד על הפערים, על הכשלים, מה שאפשר להגיד וכמובן על הפתרונות.

מירי רגב: יש כאן הרבה מאוד שאלות שנצטרך לשאול, בוודאי לא כל השאלות, יינתנו להן פתרונות, וגם לא נשאל את כל השאלות בוועדה הזאת.

מירי רגב: לכן כבר אני מודיעה לכם, הקמתי ועדת משנה, סגרתי עם היועץ המשפטי של הכנסת, משום שעל פי נהלי הכנסת לא הודעתי על זה ארבעה ימים מראש אני קובעת מי הוועדה, אנחנו נצביע עליה בכינוס הבא, אבל הוועדה בעצם יכולה להתחיל לעבוד.

מירי רגב: יושב ראש הוועדה יהיה חבר הכנסת זבולון כלפה, חברי ועדה, חברת הכנסת תמר זנדברג, חבר הכנסת דב חנין וחבר הכנסת דוד אזולאי, כי צורי עוד לא גמר את מירון.

מירי רגב: יש לנו הילולה במירון, שיגמור את ההילולה במירון ונצרף אותו גם לוועדה הזאת.

מירי רגב: אז אלה ארבעת חברי הוועדה, שניים אופוזיציה, שניים קואליציה, למרות שבעיניי כאן אין קואליציה ואין אופוזיציה.

מירי רגב: זאת הוועדה.

דב חנין: קואליציה עתידית.

מירי רגב: אתם לא, אתם תמיד תישארו באופוזיציה.

מירי רגב: סמכות הוועדה זה לפקח על השיקום והטיפול כתוצאה מהאסון האקולוגי בין עברונה ובאר אורה.

מירי רגב: היא תציג כבר לוועדה ממצאים ראשונים או עבודה ראשונה במהלך חודש פברואר, דיון בוועדה, בכנסת, עם כל הגורמים הרלוונטיים.

דוד צור: את רוצה להוסיף אולי גם נקיטת אמצעים שלא יקרה אסון כזה?

דוד צור: פיקוח על העניין הזה?

מירי רגב: אני מתארת לעצמי שזה גם יעלה כחלק מהעניין.

מירי רגב: אין שום בעיה להכניס את זה גם.

מירי רגב: אני מכניסה את זה גם מראש כחלק מהמנדט של הוועדה, המלצות לגבי ההמשך.

מירי רגב: יהיו חלק מהנושאים שיעלו כאן, יהיו חלק מהנושאים שמן הסתם יעבירו לנו במיילים ומעבירים לי כל הזמן במיילים.

מירי רגב: הם יעברו אליכם לוועדה, שתוכלו גם לבדוק אותם, גם להזמין אליכם מומחים, גם לבדוק מה נכון לעשות, להיפגש עם תושבים, להיפגש עם הגורמים השונים, ואז להביא המלצות ראשוניות ולראות כיצד אנחנו מתקדמים.

מירי רגב: אנחנו צריכים לסיים את הדיון באחת וחצי, זה שעה.

מירי רגב: זה דיון ממוקד של גורמי מקצוע ושל חברי הכנסת שנרשמו כאן לזכות דיבור.

מירי רגב: אני רוצה לפתוח קודם כל עם המנכ"ל של המשרד להגנת הסביבה, אני מודה לך שהגעת לכאן היום, אני יודעת שיש ישיבת ממשלה היום שמציגים את הנושא הזה וממך לשמוע קודם כל על חוק שיקום קרקעות מזוהמות, מדוע הוא נעצר ומדוע לא קידמתם אותו, בשנה-שנתיים האחרונות.

מירי רגב: דבר שני, מה רמת הפיקוח שאתם מפעילים על קצא"א, איפה אתם מפעילים את הפיקוח והאם הפיקוח הוא רק של משרד האוצר.

מירי רגב: הדבר השלישי, אני רוצה לשמוע מקצא"א, ברור שהיה שם כשל של אדם שבא לטפל בצינור, מדוע בעצם לא באתם עם מעטפת, כדי למנוע את המצב הזה שתהיה התפרצות של החומר ואז לא תוכלו לעצור את זה.

מירי רגב: הצלחנו לעצור את זה 7 קילומטרים, בבריכה המזרחית, כפי שהסביר לנו רביב, ומדוע אתם לא באתם מראש מוכנים לטעות כזו, טעות אנוש, מה לעשות, בני אדם עושים את זה, לא רובוטים, ואם אנחנו יודעים שבני אדם יודעים לטעות בצינור נפט כזה, במקום כל כך אסטרטגי, למה לא באתם ומראש הגעתם עם איזה שהוא פתרון לדבר כזה שיכול להיות.

מירי רגב: אני רוצה לדעת אם יש לכם סקר סיכונים, או יצאתם לסקר סיכונים מהסוג הזה, ואם לא, אני מבקשת שסקר סיכונים כזה יוצג בוועדת פנים בפברואר, במסגרת ועדת המשנה.

מירי רגב: הדבר הנוסף, אני מבינה שב-2017 הזיכיון של קצא"א אמור להיבחן מחדש.

מירי רגב: מי מאשר את הזיכיון?

<קריאה: הממשלה.

<קריאה: זה תחת שר האוצר.

מירי רגב: שר האוצר.

מירי רגב: בגלל שאין כאן נציג אוצר, נציג אוצר יהיה בפברואר, אני מבקשת לבחון את הארכת הזיכיון, זה אחת.

מירי רגב: שתיים, האם החברה עומדת בכל התנאים למכרז והאם כל הפטורים שהיא זכאית להם עדיין הם אמורים להמשיך להיות זכאים להם.

מירי רגב: לדוגמה, אין לה שום פטור מחוקי איכות הסביבה.

<קריאה: היא לא עומדת למכרז.

מירי רגב: יש הארכת זיכיון.

מירי רגב: ב-2017 יש הארכת זיכיון.

מירי רגב: אז נראה אם המכרז הזה הוא אוטומטי ואם הוא אוטומטי מה הוא מחייב והאם יש דבר כזה שנקרא אוטומטי והאם מישהו מפקח עליהם, או זה רק לעשות וי ובזה זה נגמר.

מירי רגב: אם זה לעשות וי בזה זה נגמר, אז על קצא"א יש גם אחריות של פיקוח, גם הם צריכים לתת את הדין.

מירי רגב: גם משרד האוצר פה צריך לתת את הדין.

מירי רגב: זה לא יכול להיות שמאריכים אוטומטית לחברה כשהייתה כאן חד משמעית התרשלות בטיפול בצינור.

מירי רגב: זה ברור לכולם.

מירי רגב: משטרה ירוקה.

מירי רגב: היו כאן בארבע השנים האחרונות, גם בנחל צין, שני אירועים.

מירי רגב: אל"ף, האם מישהו הועמד לאיזה שהוא הליך פלילי כתוצאה מזה?

מירי רגב: בי"ת, האם אין מצב של ניגוד עניינים, שאתם בעצמכם בודקים את קצא"א, שלמשרד יש גם יכולת פיקוח על חברת קצא"א ולמה המשטרה הכחולה בעצם לא מתערבת פה בעניין הזה?

מירי רגב: האם אין פה בעצם מצב של ניגוד אינטרסים?

מירי רגב: זה בעניין הזה.

מירי רגב: אלה שאלות ראשוניות.

מירי רגב: לסיכום יש לי כל מיני נושאים שארצה לסכם, אבל האם חברי הכנסת רוצים לדבר לפני התייחסות הגורמים הרלוונטיים?

דב חנין: אני אשמח, גברתי.

מירי רגב: אנחנו מבקשים לעמוד בזמנים, שלוש דקות.

מירי רגב: אחר כך אם יהיה זמן נרחיב.

מירי רגב: דב, בבקשה.

דב חנין: תודה רבה, גברתי יושבת הראש.

דב חנין: הסיור הזה הוא סיור חשוב, השאלות שאת שאלת בפתיחת הדיון הן שאלות חשובות, יש כאן כמה נושאים ואני בצורה מאוד נקודתית אנסה לחדד אותם.

דב חנין: ישנה שאלה נקודתית, איך קרה הדבר הזה.

דב חנין: איך קרה ברמה הטכנית, איך קרה ברמה המערכתית.

דב חנין: אנחנו מדברים על כך שכשאתם עושים עבודות מהסוג הזה, אני רוצה לצטט, כשאתם מבצעים העתקה של קווי דלק או נפט, לפי ההנחיות הקיימות אתם צריכים לבצע תרגול אירוע דליפת נפט בטרם תחילת העבודות.

דב חנין: שאלותיי: האם נעשה תרגול כזה, מי היה אחראי לו, מה היו התוצאות שלו?

דב חנין: זה ברמה מאוד מאוד נקודתית.

דב חנין: אנחנו עוד לא הבנו איך הדבר הזה התבצע בפועל, מה הייתה רמת הלחץ בצינור, איך כמות כל כך אדירה, 5,000 מטר מעוקב של נפט יכלה לזרום החוצה.

מירי רגב: וגם איך אין אמצעי שבודק, אומר, יכול להיות תרחיש כזה ומה אנחנו עושים כדי למנוע את זה.

דב חנין: ברור לגמרי שמה שנעשה כדי למנוע את זה הוא לגמרי לגמרי לא בכיוון בכלל.

מירי רגב: לא נעשה דבר כדי למנוע את זה.

דב חנין: כאשר המגוף הקרוב הוא במרחק של 30 קילומטר זה אומר שכשיש תקלה זורמות כמויות אדירות, אנחנו ראינו את הצינור, צינור עבה, ענקי, כל הכמות הזו יוצאת החוצה, כי גם כשאתם סוגרים את המגוף, הגעתם למסקנה כי קרתה תקלה, כל כמות הנפט שבצינור יוצאת החוצה.

דב חנין: מעבר לשאלות האלה יש שאלות מערכתיות יותר רחבות.

דב חנין: מי זו קצא"א?

דב חנין: למה קצא"א פטורה מכל כך הרבה הוראות סביבתיות וכל כך הרבה הנחיות סביבתיות?

מירי רגב: השאלה היא לא להם.

מירי רגב: דרך אגב, אני כבר אומרת שיש לנו ועדה חסויה בוועדת הפנים והגנת הסביבה.

מירי רגב: דב חנין ותמר הם לא חברים בוועדה החסויה, אבל אם יצטרכו לעשות כוועדת משנה דיונים כחלק מוועדה חסויה, אז אני גם אאשר את זה ואני אסגור את זה עם היועץ המשפטי.

דב חנין: גברתי יושבת הראש, בדיון הזה אני לא מתעניין במנגנונים הכלכליים שעומדים מאחורי קצא"א.

דב חנין: זו שאלה אחרת ואולי היא צריכה להיות בוועדה החסויה.

דב חנין: מה שאותי מעניין זו השאלה של הסטנדרטים הסביבתיים.

דב חנין: הסטנדרטים הסביבתיים שלכם לא מתקבלים על הדעת.

דב חנין: זה לא דבר שאני אומר בפעם הראשונה.

דב חנין: בשנת 2011 שני אסונות בנחל צין, 1,000 מטר מעוקב של דלק סילוני יוצאים לאדמה, שבועיים וחצי אחרי זה עוד תקלה, גם כן עשרות טונות של דלק יוצאים החוצה.

דב חנין: מה קורה פה?

דב חנין: זו התנהלות שלא מתקבלת על הדעת.

דב חנין: למה קצא"א מפוקחת על ידי משרד האוצר?

דב חנין: משרד האוצר הוא משרד חשוב אבל הוא לא משרד סביבתי, מה פתאום הוא מנהל את העניינים האלה?

דב חנין: גם זה נושא שצריך לטפל בו.

דב חנין: החיסיון שלכם מוגזם, אתם לא צריכים להיות שייכים למשרד האוצר, אתם צריכים להיות מפוקחים על ידי המשרד להגנת הסביבה.

דב חנין: ומעבר לסוגיית קצא"א, כל סוגיית הנפט במדינת ישראל אנכרוניסטית.

דב חנין: גברתי היושבת ראש, העלינו את זה בדיונים קודמים בוועדה.

דב חנין: אנחנו ניסינו לקדם תיקון לחוק הנפט, שייצר לנו חוק נפט מודרני, עדכני.

דב חנין: חוק הנפט שלנו מ-1952, אנכרוניסטי.

דב חנין: כשהוא חוקק לא ידענו שיש נפט, לא שמעו על סביבה בכלל, לכן היא לא מוזכרת בחוק הזה.

דב חנין: החוק הזה הוא לא כלי טוב לטפל בסיכוני נפט.

דב חנין: האסון הזה, למרבית הצער והכאב, הוא אסון שהיה ידוע מראש.

דב חנין: לא פה?

דב חנין: במקום אחר, לא עם קצא"א?

דב חנין: עם צנרת אחרת.

דב חנין: בדברים האלה אנחנו חייבים לטפל ולטפל בהם מראש.

דב חנין: יש כאן שתי שאלות שעומדות כרגע על השולחן ברמה המיידית.

דב חנין: יש את הנזק הסביבתי האיום לשמורת עברונה ואנחנו ראינו את זה.

דב חנין: אני אומר את הדברים ברמה של הדיון.

דב חנין: אני לא בטוח שקילוף הקרקע ייתן פתרונות לכל השאלות.

דב חנין: יש לנו פה בעיות ודילמות מאוד קשות.

מירי רגב: גם רמת החלחול - - -

דב חנין: גם רמת החלחול, גם רמת הנזק הסביבתי האחר של השמורה.

דב חנין: יש שאלות של בריאות התושבים.

דב חנין: אני שומע מתושבי באר אורה טענות שהן מאוד מאוד מדאיגות אותי.

דב חנין: אני רואה את הבדיקות שנעשו, אבל כשאני מסתכל על הלוח של הבדיקות כתוב לי שם למטה שכל הבדיקות האלה נעשו ב-GC-MS שאיננו מכויל, אז מה עשינו?

דב חנין: אם המכשירים של בדיקת הזיהום אינם מכוילים, חברים, חבל על הבדיקה.

דב חנין: בואו נכייל את המחירים, נבצע בדיקה כמו שצריך, כמו שמקובל, נבדוק את כל החומרים המזהמים וניתן תשובות אמיתיות לתושבים, כי הדאגה שלהם היא האחריות שלנו.

דב חנין: הטיפול בבעיות שלהם זו אחריות שלנו.

דב חנין: תודה.

מירי רגב: תיכף נתייחס גם לעניין הזה.

מירי רגב: מישהו מחברי הכנסת לפני המנכ"ל?

תמר זנדברג: אני רוצה להוסיף נקודה.

תמר זנדברג: אני מצטרפת לכל מה שאמר חבר הכנסת דב חנין, יש כאן משבר.

תמר זנדברג: אני יכולה לספר לכם שאני עכשיו מרגישה כאב ראש מהאדים, מה-10 דקות שעמדנו שם.

תמר זנדברג: אני לא יכולה לדמיין לעצמי מה זה לחיות, לא עם הריח ולא עם הידיעה שדבר כזה נמצא במרחק מטרים ספורים ואין התמודדות אמיתית.

תמר זנדברג: אנחנו בהחלט צריכים לתת את הדעת ברמה המיידית על שאלות בריאות סביבה, על שאלות איכות אוויר וגם על שאלות נזק לבעלי חיים ולסביבה.

תמר זנדברג: ראינו, כשאוספים את הזרעים, מה ההשלכות שיכולות להיות כאן.

תמר זנדברג: אבל אני רוצה להתייחס לעוד נקודה מאוד חשובה, והיא סוגיית החיסיון.

תמר זנדברג: אנחנו נחשפנו למציאות שבה קיימת חברה שמסיבות היסטוריות היא חשאית לחלוטין מתוקף חוק, היא לא כפופה, לא לרשות החברות הממשלתיות, בית משפט בחסות אותו חיסיון מסרב לאפשר לחשוף כל דבר, החל מפעילות עסקית, דרך פטור מתשלומי ארנונה שזה מס אזרחי.

תמר זנדברג: נמצאים איתנו כאן ראשי המועצות שהמתקנים נמצאים בשטחם והם לא מקבלים ארנונה בגלל פטור.

תמר זנדברג: מינויים של דירקטורים ובכירים בחברה הזו, וזה נראה כאילו בחסות החיסיון החגיגה בעיצומה.

תמר זנדברג: מילא זה היה רק שאלה של הון שלטון, אבל פה זה הון שלטון חיסיון אסון.

תמר זנדברג: ואת התוצאות אנחנו רואים כאן במה ששפוך בשמורה ובסביבה.

תמר זנדברג: אני חושבת שיש קשר בין הדברים, מפני שאי אפשר להתנהל תחת מעטה של חשאיות ולצפות שיהיו מנגנוני פיקוח לא סביבתיים, לא ציבוריים, לא בריאותיים ולא אחרים.

תמר זנדברג: אי אפשר בימינו להתנהל בצורה כזו.

תמר זנדברג: אני לא יודעת מה היו הסיבות מראש, האם הן עדיין רלוונטיות או לא.

תמר זנדברג: מה שבטוח, לכל הציבור שיושב כאן ולכל תושבי מדינת ישראל שנחשפו לאסון הזה, הסיבות שהיו בשנות ה-60 וה-70 הן לא רלוונטיות כרגע, בטח לא על כל מה שמסביב, על כל ההתנהלות הסביבתית, העסקית, תשלומי המיסים, שזה דבר שצריך להיות חובה על כל חברה וכו'.

תמר זנדברג: אז קודם כל אני אשמח אם קצא"א תשתף עם זה פעולה, אבל אם לא, אז אנחנו נצטרך ל - - -

מירי רגב: אנחנו נצטרך לעשות את זה.

תמר זנדברג: אני רוצה לציין שפניתי ליועץ המשפטי לממשלה ודרשתי ממנו לבחון את החיסיון הזה, האם בכלל יש בו צורך ויש בו ממש.

מירי רגב: אנחנו נוציא את זה כסיכום מהוועדה.

תמר זנדברג: מאה אחוז.

מירי רגב: אז המנכ"ל, אני שאלתי אותך שתי שאלות ואני שואלת אותך עוד שאלה, פינוי הפסולת, מדוע הוא לא נעשה לרמת חובב והוא נשאר פה, והדבר השני, דיברנו קודם עם נציג ועד התושבים שדיבר על כך שבדיקת הזיהום אינה מספקת, היא אינה רציפה וביקשתי ממך ואני מבקשת ממך שגם תגיד לטובת הפרוטוקול, שאל"ף, הבדיקה תהיה בצורה שוטפת יותר, נציג של התושבים יעודכן ותהיה יכולת הידברות ביניכם לבין התושבים.

<ליאור אלון: חבר הכנסת דב חנין אמר שבמסמך של משרד להגנת הסביבה נאמר בפירוש שהבדיקה בוצעה באמצעי שאינו מכויל, שזה דבר שהוא מזעזע.

מירי רגב: אז בעצם לכאורה לא בוצעה בדיקה.

מירי רגב: כי אם המכשיר לא מכויל, אז בעצם לא בוצעה - - -

<אודי גת: רק בשביל להבהיר.

<אודי גת: אני לא מגן של אף אחד ואני חושב שהתושבים מוטרדים, זה נכון, אבל עם זאת נעשו פה כמה בדיקות עם כמה מכשירים שונים.

<אודי גת: על פי בקשתי באופן אישי שלח אנדרי אוזן ממועצה תעשייתית רמת חובב ניידת, היא לא נכללת במה שאת קוראת לו מכויל, היא הניידת שגם יודעת לתת תוצאות יותר מהירות וגם יותר מדויקות, מעבר למכשירים הידניים וכל מיני דברים שגם המשרד שם פה.

<אודי גת: כלומר נעשו פה מדידות משלושה סוגים של מכשירים שונים של מדידות, חלקם זה מה שאת קראת פה, חלקם לא.

<אודי גת: כל התוצאות של כל המכשירים הראו את אותם נתונים.

מירי רגב: צריך גם להגיד מילה טובה, לרביב ולכם, שפעלתם בצורה מהירה, שהצלחתם לעצור את הסחיפה הזאת שהצליחה להגיע עד 7 קילומטרים מהאזור של הזיהום שראינו אותו קודם, עד לבריכה המזרחית, הצלחתם לעצור את זה, הצלחתם למנוע נזק מאוד גדול גם לסביבה וכמובן גם לבריאות הציבור.

מירי רגב: אז בעניין הזה בהחלט צריך להגיד מילה טובה, אבל עוד עבודה רבה לפנינו, פערים רבים לפנינו וצריך לטפל בהם.

מירי רגב: עכשיו המנכ"ל מדבר.

מירי רגב: המנכ"ל, בבקשה.

<דוד לפלר: (מצגת): אז אנחנו אמרנו, ב-3.12 בשעה תשע פריצה, קוטר הצינור 42.

<דוד לפלר: לגבי הקוב נפט, זה בין 5,000 ל-7,000 שזרם לאורך כביש 90, אתם ראיתם איפה שהוא חצה, גם מעל הכביש וגם במעבר תת קרקעי, 7 קילומטרים עד מרחק של 300 מטר מהגבול הבינלאומי עם ירדן.

<דוד לפלר: הפעולות העיקריות.

<דוד לפלר: סגירת הדליפה והקמת סכרים, מניעת מפגעים בטיחותיים.

<דוד לפלר: הערכת מצב - - -

מירי רגב: יש לנו את המצגת הזאת?

מירי רגב: שיעבירו לנו בבקשה את המצגת, לכל חברי הוועדה.

<דוד לפלר: עד כה 2,000 קוב נשאבו ופונו, קצת יותר כבר עכשיו.

<דוד לפלר: פינוי קרקע מזוהמת לנימרה באופן זמני, 30,000 טון.

<דוד לפלר: אני מדגיש באופן זמני לנימרה, יש פה איש הקרקעות שלנו, הוא יתייחס.

<דוד לפלר: מפקד האירוע היה גיא סאמט, מנהל אזור הדרום, שנמצא עכשיו בישיבת ממשלה, הוא בדרך לכאן.

<דוד לפלר: רביב, בבקשה.

<רביב שפירא: אנחנו חילקנו את הטיפול מחוץ לשמורה ובתוך השמורה בינינו לבין המשרד.

מירי רגב: אתם בעצם נכנסתם לעבודה בשמונה וחצי בערב, ברגע שאתם ידעתם על הפיצוץ של הצינור?

מירי רגב: אתם קיבלתם את ההודעה ממי, מקצא"א?

<רביב שפירא: פקח שלנו היה במקום.

מירי רגב: פקח שלכם היה איתם במקום?

<רביב שפירא: הוא היה במקום.

מירי רגב: במקרה הוא היה במקום?

<רביב שפירא: במקרה.

<רביב שפירא: הוא גר פה, הוא במקרה היה במקום יחד עם ראשי קצא"א.

<רביב שפירא: הם גילו את הפריצה ועדכנו על הפעולות.

<רביב שפירא: דיברתי על הערכים הייחודיים של השמורה, לא אוסיף.

<רביב שפירא: אנחנו בדקנו מבחינת מיפוי, מיפינו את כל העצים שנמצאים בערוצי הזרימה של הנפט, יש למעלה מ-500 עצים.

<רביב שפירא: עשינו סקר מרחב קודם כל ומצאי, מה קורה היום בשמורה.

<רביב שפירא: לגבי הנושא של זיהום אוויר.

מירי רגב: רגע, אמרת שעשיתם סקירה, מה הסקירה הזאת העלתה?

<רביב שפירא: הסקירה העלתה שקודם כל יש למעלה מ-500 עצים בתוך ערוץ הזרימה של הנפט.

מירי רגב: 500 עצים שאי אפשר יהיה לשקם אותם, כי הם בתוך ערוץ הזרימה.

<רביב שפירא: הם בתוך ערוץ הזרימה והם נמצאים בעקה מיידית.

<רביב שפירא: ימים יגידו, בקרוב מאוד נדע, מה קורה.

<רביב שפירא: אנחנו ממפים את זה גם במיפוי - - -

מירי רגב: כמה עצים לא נפגעו בשמורה?

מירי רגב: בשמורה יש 1,000 עצים?

<רביב שפירא: פחות או יותר.

מירי רגב: אז חצי מהעצים בעצם נפגעו וחצי מהעצים לא נפגעו.

<רביב שפירא: נכון.

מירי רגב: והחיות?

<רביב שפירא: בעלי החיים, כל בעלי החיים שהם מכרסמים וזוחלים, הם נמצאים בקרקע, או בתת הקרקע וכרגע ההבנה שלנו היא שרוב האוכלוסייה הזו נפגעה בשטחים מאוד נרחבים.

<רביב שפירא: אנחנו כרגע לא יכולים לבוא ולתת אומדנים אבל כל מי שבית הגידול שלו הוא בקרקע, באזור מדברי, כמובן שאין לו יכולת לשרוד הליך כזה.

מירי רגב: כרגע בעצם המטרה העיקרית שלכם זה להמשיך לנקות ולאסוף את הפסולת הרעילה.

<רביב שפירא: נכון.

מירי רגב: יפה, אז הפסולת הרעילה הזאת, לאן היא מועברת?

<רביב שפירא: הפסולת הרעילה, הקרקע שהוצאה על פי הנחיות הגנת הסביבה - - -

<דוד לפלר: לאתר נימרה.

<דוד לפלר: זה 5 קילומטרים.

מירי רגב: אז למה לאתר נימרה ולא לרמת חובב?

<דוד לפלר: זה בינתיים.

מירי רגב: אבל לאתר נימרה יש בכלל יכולת לטפל בפסולת רעילה או לא?

<דוד לפלר: אבי, מנהל אגף קרקעות, תתייחס בבקשה.

<דוד לפלר: הוא האחראי המקצועי בנושא של הטיפול בקרקע.

<אבי חיים: זה היה בעצם טיפול חירום מהיר - - - הכלים הכבדים שחפרו הרבה מאוד קרקע.

<אבי חיים: אנחנו חיפשנו אחסון אזור ייעודי לקרקע הזאת, מצאנו את אתר נימרה, שיכול לקלוט קרקע לערכי כיסוי, שמנו שם יריעה ועשינו מיגון לכל ה - - -

מירי רגב: על פי איזה הנחיה פעלתם?

<דוד לפלר: שלו, הוא איש המקצוע שלנו.

<אבי חיים: של המשרד.

<אבי חיים: אני ממונה קרקעות מזוהמות.

מירי רגב: קידמתם את החוק של קרקעות מזוהמות?

<דוד לפלר: תיכף, שולי תתייחס לחוק, אם את רוצה להתייחס לחוק.

מירי רגב: איך ניסיתם לקדם אותו אני עוד לא יודעת.

מירי רגב: אני אפילו פעם אחת לא שמעתי שאתם רוצים לקדם אותו.

<דוד לפלר: דיברנו על זה בישיבה האחרונה איתך.

<שולי נזר: אנחנו עכשיו מנסים להגיע להסכמות כתנאי להעברה לוועדה שלך ואנחנו רוצים להגיע כמה שיותר מהר.

<שולי נזר: אנחנו צריכים להגיע להסכמות כמעט עם כל משרדי הממשלה, זה לא פשוט.

<שולי נזר: התקדמנו עם חלק, אני מניחה שאנחנו - - -

<דוד לפלר: אנחנו נשמח מאוד אם תביאי את זה אצלך.

מירי רגב: אל"ף, זה יבוא אלינו מן הסתם.

<שולי נזר: אם זה היה תלוי בנו היינו מביאים את זה.

מירי רגב: אם זה היה תלוי בכם לא היינו צריכים להגיע לאסון כזה כדי להביא את הדיון הזה, כי לא היינו צריכים להגיע לוועדת הסכמות.

מירי רגב: אתם יודעים להביא דיונים לוועדת הפנים גם ללא הסכמות, להזכירכם.

<שולי נזר: זו החלטת ממשלה.

מירי רגב: גם החלטת ממשלה.

מירי רגב: ברגע שיש החלטת ממשלה היא מגיעה לכנסת.

מירי רגב: אז זה בסדר שכשקורה אירוע פתאום נזכרים בוועדת הסכמות.

מירי רגב: עכשיו השאלה היא האם האתר שכרגע הפסולת הרעילה מפונית אליו, מסוגל ויודע לטפל בפסולת רעילה, או שצריך עכשיו להעביר את הפסולת לרמת חובב?

מירי רגב: תענה לי בכן או לא.

מירי רגב: יותר מדי הסברים זה אומר לא.

<שולי נזר: לא, צריך לבדוק את ה - - -

מירי רגב: אבל שאלתי אותו.

<אבי חיים: ברגע זה אנחנו בודקים את הקרקע, בודקים לראות איזה ערכים יש בה.

<אבי חיים: בהתאם לזה אנחנו ננתב את הקרקע לאזורי הטיפול, זאת אומרת טיפול ביולוגי, בשריפה - - -

<תושב: ואם הקרקע מזוהמת, עד עכשיו זה היה בסדר להשאיר אותה שם?

<תושב: הקרקע לא יכולה להישאר שם.

<תושב: הקרקע היא רעילה והיא צריכה להגיע לאתר מורשה.

<תושב: - - - התהליך לא עמד, לפי דעתנו, בשום תקן ואתם יכולים לבוא ולראות את התביעה של - - -

<תושב: אם שם עובדים עם מסכות בתוך האתר, אז אנחנו כתושבים צריכים גם לשים מסכות?

<תושב: האם אתם צריכים לשבת - - -

דוד צור: מה המרחק של האתר שם - - -

<תושב: 5 קילומטרים.

דוד צור: אז השיקול לא להעביר זה לוגיסטיקה?

<שולי נזר: מה מטריד אותנו כשיש קרקע כזו מלאה בדלק?

<שולי נזר: מטריד אותנו זיהום אוויר ואני אומרת לך שעשינו פה המון ניטורים, קניסטרים, DC-MS, זה לא עובר את ערכי הייחוס ואתם בטח מכירים את חוק אוויר נקי, אלה ערכים הכי מחמירים שיש.

<שולי נזר: אנחנו לא מגלים ריכוזים, אפילו לא מתקרבים ל - - -

<תושב: פה באזור את - - -

מירי רגב: רגע, חברים.

מירי רגב: אני לא רוצה להוציא מהוועדה.

<שולי נזר: כך שאנחנו באזורים שיש בהם אוכלוסייה קרי באר אורה, אילת, איפה שיש אוכלוסייה, מדדנו, אנחנו לא רואים את כל המרכיבים הנדיפים בדלק, לא רואים אותם, כך שאני יכולה להגיד בצורה ברורה, אתם לא חשופים לנזק כתוצאה מ - - -

<תושב: את תהיי אחראית לזה ש - - -

<תושב: את מדברת על 52.78 מיליגרם למטר מעוקב של - - - אז איך את אומרת שאין פה שום דבר?

<תושב: וזה נעשה בתוך באר אורה, לא במקום אחר.

<תושב: וזה עוד - - - ברוח דרומית או ברוח מזרחית.

מירי רגב: חבר'ה, תנו לה רגע לענות.

<שולי נזר: אנחנו גם נמשיך לעשות את הניטורים ואני מתחייבת שאם זה אפילו יתקרב לערכים האלה אנחנו - - -

<תושב: זה לא - - -

מירי רגב: סליחה, אין לי כאן פטיש.

מירי רגב: סליחה רגע, אני שמחה שהגענו לפה כדי שתריבו אבל אני רוצה לקדם את הדיון.

מירי רגב: כרגע הניטור לא מדבר על בעיה בריאותית לתושבים כאן, זה מה שאתם אומרים, באופן חד וברור.

<שולי נזר: רחוק מאוד מזה.

<תושב: יש ערכים מאוד מאוד גבוהים, זה במרחק של מאות מטרים מכאן.

<תושב: שם יש ערכים מאוד גבוהים ומסוכנים.

<תושב: לא ייתכן שפה הכול בסדר.

מירי רגב: אוקיי, הבנתי את מה שאתה אומר, זה אחד מהנושאים שגם ועדת המשנה תבדוק.

מירי רגב: מתי אתם תעבירו את הפסולת לרמת חובב?

מירי רגב: רק אחרי שהניטור בעצם - - -

<שולי נזר: לא, אני אסביר.

<שולי נזר: אנחנו עושים עכשיו דיגום כדי לראות מה מתאים לאן.

<שולי נזר: אנחנו מדברים פה על כמות עצומה - - -

מירי רגב: למה, דרך אגב, לא דוגמים את הפסולת לפני שאוספים אותה, במקום עצמו?

מירי רגב: ואז אתם בודקים את ה - - -

<שולי נזר: בשעות הראשונות של האירוע כל מה שרוצים לעשות זה למנוע את החלחול, את בעצם אוספת מהר ומרחיקה את זה מאוכלוסייה, מרחיקה את זה ממקום שזה יכול להוות סיכון.

<תושב: בשעות הראשונות של האירוע לא הוזז אפילו גרם אחד, זה נאסף אחרי כמה ימים שהכינו את המקום.

<תושב: אז על איזה שעות את מדברת?

מירי רגב: טוב, אוקיי, תודה.

מירי רגב: המנכ"ל.

<דוד לפלר: אלה הגורמים המעורבים בטיפול היומיומי, המשרד להגנת הסביבה, רשות הטבע והגנים, רשות ניקוז.

<דוד לפלר: בנושא השיטפונות רשות המים ומקורות.

<דוד לפלר: לגבי מי השתייה רשויות מקומיות כמובן, נמצאים פה אודי וראש העיר.

<דוד לפלר: כיבוי אש, משטרת ישראל, משרד הביטחון.

<דוד לפלר: אנחנו לקראת הצעת מחליטים בממשלה - - -

מירי רגב: למה האוצר לא פה?

מירי רגב: האוצר אחראי על קצא"א, איך יכול להיות שהוא לא פה?

<אודי גת: מה שנרשם פה זה - - -

<דוד לפלר: זה לטיפול בבעיה כבר.

<אודי גת: ולא בהיבט הכללי של קצא"א.

<דוד לפלר: למעשה זה ניהול האירוע.

<דוד לפלר: לגבי הים, בנדה, תגיד כמה מילים על ההיערכות לזיהום ים, כי היה אחד החששות עם השיטפון שזה יזרום לים ויזהם את המפרץ.

<יצחק בן דוד: היה חשש שחלק מהדלק הזה שזרם מהשמורה יזרום דרך תעלת הקינט למפרץ בשיטפון.

<יצחק בן דוד: יש לנו יחידה שתפקידה לטפל באירועי זיהום ים באילת.

<יצחק בן דוד: היחידה, מיד עם עלות החשש הזה היא חסמה את הפתח של תעלת הקינט, אתם רואים את המצוף השחור הזה, זה חוסם שתפקידו למנוע מעבר של דלק.

מירי רגב: ובדיוק באפיק הזה היה אמור החומר להגיע אל הים?

<יצחק בן דוד: בדיוק, ואחרי שזה היה מגיע אל הים הוא היה אמור להילכד בחוסם הזה ואז אנחנו היינו באים עם משאבות מיוחדות שיודעות לשאוב את השמן מעל פני המים.

<דוד לפלר: לפני שבוע עשינו תרגיל בדיוק על אירוע כזה.

<יצחק בן דוד: לשמחתנו זה לא קרה כי הרבה יותר קשה לטפל בשמן כשהוא מגיע לים מאשר כשהוא נמצא על היבשה.

מירי רגב: אז אם כבר אנחנו מדברים איתך, המשטרה הירוקה, היו שני אירועים בנחל צין.

מירי רגב: מה קרה כתוצאה מזה?

מירי רגב: או שיש כאן איזה חוסר יכולת שלכם למצות את הדין עם האחראים על אירועים מהסוג הזה.

<יצחק בן דוד: ממש לא.

<יצחק בן דוד: יש לנו ניסיון רב, לצערי, באירועים כאלה.

<יצחק בן דוד: בעקבות שני האירועים האלה בנחל צין ביצענו חקירות, תיק החקירה נמצא כרגע בפרקליטות.

<יצחק בן דוד: ישנה השלמה שמסתיימת השבוע ואני מקווה שאחרי שתוגש ההשלמה הזאת, זה תיק אחד כי איחדנו את שני התיקים לתיק אחד, זה יתבשל לצורך הגשת כתב אישום ואם זה יקרה זה יקרה ממש - - -

מירי רגב: למי?

מירי רגב: לאנשים שקשורים לקצא"א?

<יצחק בן דוד: מי שהיה רלוונטי לאירוע באותה עת.

מירי רגב: עשיתם איזה בדיקה ראשונית כרגע לגבי האירוע הזה?

מירי רגב: מה קרה שם?

מירי רגב: מה אתם מבינים?

מירי רגב: מה שאתה יכול להגיד, שלא יפגע בחקירה ולא יעביר מידע שאסור לך להעביר.

מירי רגב: מה אתה יכול להגיד שלא יפגע בחקירה ולא יעביר מידע שאסור לך להעביר.

מירי רגב: מה אתה יודע כרגע להגיד מחקירה ראשונית של המשטרה הירוקה, מה קרה שם בפועל שגרם לאסון האקולוגי הזה?

<יצחק בן דוד: מה שאני יכול להגיד כרגע, שהקמנו צוות חקירה מיוחד.

<יצחק בן דוד: יש ארבעה פקחים שעסוקים בחקירה הזאת, יש לנו מומחה שהתפקיד שלו לבדוק אם היה כשל בצינור וכרגע החקירה בעיצומה.

מירי רגב: כשל בצינור או כשל במי שחיבר את הצינור?

מירי רגב: מה, אתה בודק את הצינור עכשיו?

מירי רגב: הצינור אשם?

<יצחק בן דוד: כל הדברים.

<יצחק בן דוד: אני גם בודק אם החיבור עצמו של הצינור היה - - -

מירי רגב: אבל מישהו, מהנדס גרם לצינור להיות בצורה כזאת.

מירי רגב: הצינור הוא בסך הכול - - -

<יצחק בן דוד: אני לא רוצה, גברתי, לרדת לפרטי החקירה.

מירי רגב: לא משנה.

מירי רגב: אבל אני אומרת, הצינור הותקן שם, צריך לדעת מי התקין אותו, מי אישר את התקנתו, מי מהמשרדים הרלוונטיים אישרו את זה.

מירי רגב: כשהגיעו לפרק שם את אותו קטע שצריך היה לחבר ולפרק, האם היה שם גיבוי נוסף, לדוגמה באיזה שהם מתקנים שיכלו למנוע את הפריצה של החומר ואת ההתפשטות שלו.

מירי רגב: כל השאלות האלה צריכות להישאל.

מירי רגב: האם הם נשאלו, האם הם נבדקו, האם הגיעו אליכם לתשאול ראשוני?

<יצחק בן דוד: לא מעט אנשים נחקרו אצלנו כבר בשבוע האחרון, כל השאלות נשאלות .

<יצחק בן דוד: אנחנו בוחנים מספר כיווני חקירה ואני מקווה שבזמן המאוד קרוב, סגן השר הטיל עלינו לסיים את החקירה מהר ככל שניתן ואני מקווה שבזמן המאוד קרוב - - -

מירי רגב: שיהיה קצת יותר מהר מנחל צין, מ-2011.

מירי רגב: אתה יודע, עברו כמה שנים טובות ועכשיו זה רק נמצא בפרקליטות.

מירי רגב: אם אתם צריכים תוספת כוח אדם, תגיד, שלא נמצא עכשיו את עצמנו בעוד חמש-שש שנים מתעסקים רק בתוצאות ראשוניות של חקירה.

מירי רגב: זה צריך להיות מהר, כדי להבין האם מדובר כאן ברשלנות, האם מדובר בשיטה של עבודה לא נכונה בקצא"א.

מירי רגב: כמו שאמר כאן דב חנין, לא מעניין אותם סביבה, הם באים, שיקרה מה שיקרה.

מירי רגב: כאן העניין שלכם הוא מהותי, המנכ"ל, וצריך לסיים את החקירה מהר, כמה שיותר מהר ואני מבקשת שגם ועדת המשנה, כמה שהיא יכולה לעסוק בזה תעסוק, אבל זה פחות כרגע בחינה של ועדת המשנה, אבל בפברואר אתם תבואו ותגידו לנו איפה זה עומד או שאתם עדיין רק לוקטים ומלקטים את הראיות הראשונות.

<יצחק בן דוד: אני מקווה שעד פברואר החקירה תסתיים.

<שאול גולדשטיין: להבין מה קרה לבין אחריות פלילית של אנשים, שזה לוקח יותר זמן.

מירי רגב: בסדר גמור, אז אני רוצה קודם כל להבין מה קרה, האחריות הפלילית כרגע פחות חשובה, אני רוצה להבין קודם כל מה קרה, איך זה קרה, איך נמנע מצב כזה בעתיד ואחר כך כן, שמי שאמור לשלם את הדין ישלם את הדין.

מירי רגב: רק נבחרי ציבור צריכים לשלם את הדין?

מירי רגב: פקידים לא?

מירי רגב: פקידים ימשיכו להיות עשרות שנים באותם תפקידים עם כאלה אסונות?

מירי רגב: זה בסדר?

מירי רגב: כן, קצא"א, בבקשה.

מירי רגב: חתן האירוע, בוא תספר לנו שם ותפקיד.

<איציק לוי: אני סמנכ"ל תפעול בקצא"א.

<איציק לוי: אני פה פחות או יותר מתחילת האירוע, משבוע שעבר.

<איציק לוי: קודם כל קצא"א כפופה לכל החוקים הסביבתיים של מדינת ישראל ופועלת על פי כל החוקים הסביבתיים של מדינת ישראל.

דב חנין: אז צריך לשנות את החוקים, אם כך.

דב חנין: אם אתה אומר שזה החוקים, אז החוקים לא בסדר.

דוד צור: דב, בוא ניתן להם לדבר.

דוד צור: כל העולם ואחותו תקפו אותם, בוא נשמע אותם.

<איציק לוי: אנחנו מפוקחים באופן מלא על ידי איכות הסביבה, בשגרה, באירועים, ואנחנו עובדים תחת כל ההנחיות שניתנות על ידי רט"ג, איכות הסביבה, בכל התחומים האפשריים, לפני האירוע, אחרי האירוע וגם באירועים הקודמים.

<איציק לוי: אנחנו לא פטורים משום דבר בנושא הזה.

<קריאה: באירוע הקודם, באירוע הזה שונו נהלים, יש פרוטוקולים חדשים?

<איציק לוי: באירוע הקודם לאירוע הזה נלמדו הרבה מאוד לקחים, מומשו, בוצעו כל מיני שינויים.

<איציק לוי: בנדה התייחס לזה, שיש לזה חקירה, וגם אנחנו בתוכנו ביצענו חקירה ושינינו כל מיני דברים שנדרשו בתהליכי העבודה שלנו על מנת לנסות למנוע אירועים עתידיים כמו האירוע הזה, שאנחנו כמובן חוץ מלהצר שזה קרה ולפעול בכל הפעולות - - -

מירי רגב: לא, להצטער זה לא מספיק.

מירי רגב: מה זה להצטער?

<איציק לוי: ולבצע את כל הפעולות.

<איציק לוי: ואנחנו מיום רביעי פה, מכמה שעות אחרי האירוע פועלים פה בקצא"א 24 שעות תחת - - -

מירי רגב: מה אתם מבינים שקרה כרגע?

<איציק לוי: אנחנו לא יודעים להגיד בדיוק מה קרה.

<איציק לוי: יש גם צוות שלנו, במקביל כמובן - - -

מירי רגב: מה זה אתם לא יודעים?

מירי רגב: אלה שעבדו שם אינם?

<איציק לוי: העובדים שהיו שם נמצאים שם לחפור ולדעת מה קרה, זה לא תהליך של לשאול את העובד שהיה שם והיו עובדים - - -

מירי רגב: אבל זה להתחיל בלשאול את העובדים מה קרה שם, נכון?

מירי רגב: אז מה קרה?

מירי רגב: אתה אחראי על התפעול של קצא"א, מה קרה שם?

<איציק לוי: העובד שתיאר תיאר מה קרה, התחיל לנזול לו דלק.

<איציק לוי: אבל כדי להבין למה זה קרה, אי אפשר לנתח את זה ב - - -

דוד צור: האם צפיתם תרחיש כזה ואיך נערכתם לו?

<איציק לוי: בנהלים של קצא"א שהם חלק מהנהלים שמתבססים על תקנים בינלאומיים ושאל חבר הכנסת דב חנין, האם בוצע תרגיל, אכן בוצע תרגיל.

<איציק לוי: חלק מהנהלים - - -

דוד צור: עזוב תרגיל, אני שואל בטיפול הזה.

<איציק לוי: שנייה, תנו לי ל - - -

מירי רגב: בבקשה, תגיד.

דב חנין: האם היה תרגיל מקדים לעבודות האלה?

<איציק לוי: כן, הספציפיות האלה פה בשטח, חלק מהנהלים - - -

דב חנין: אז מה קרה?

דב חנין: התרגיל מיועד למנוע את זה.

<איציק לוי: איך זה קרה, אני אומר עוד פעם, אנחנו עדיין - - -

מירי רגב: אם היה תרגיל באמת, עם מי - - -

<קריאה: אנחנו לא ידענו על התרגיל הזה.

<איציק לוי: עובדי קצא"א אחראים על האזור הזה וביצעו תרגיל שאם יש פריצה של דלק איך אפשר - - -

דוד צור: - - - על התרגיל הזה?

מירי רגב: לא, התרגיל לא מעניין, יש לנו אירוע על אמת.

מירי רגב: מה מעניין אותי התרגיל?

מירי רגב: אתה באירוע אמת, מה הקשר בין התרגיל לאירוע האמת?

<איציק לוי: שאל חבר הכנסת דב חנין, האם בוצע תרגול לנושא הזה.

מירי רגב: בוצע.

<איציק לוי: הבהרתי שכן.

תמר זנדברג: יש מנגנונים לזיהוי דבר כזה שעומד לקרות?

<איציק לוי: לא שעומד לקרות, יש מנגנונים שמתריעים על קרות האירוע.

<איציק לוי: האירוע הזה נקלט במערכת הדליפות של קצא"א ובאותה שנייה שזה קרה - - -

תמר זנדברג: לא, אני שואלת האם יש מנגנונים לאמוד את שינוי הלחץ בצינור, שיכולים להתריע על כך שזה עומד לקרות ולסגור אם צריך - - -

<איציק לוי: הלחץ בצינור מנוטר באופן רציף במערכות קצא"א.

<איציק לוי: בנוסף לזה יש מערכת בקרה על דליפות שבאופן מיידי גילתה או זיהתה מיידית במקביל לדיווח, כי היו אנשים שלנו שישבו - - -

זבולון כלפה: אבל אם הטווחים הם של 32 קילומטרים אין סיכוי, אז מה שווה כל הבדיקות?

<איציק לוי: קודם כל זה שווה.

זבולון כלפה: לא, כי יכולת השליטה שלך היא על 32 קילומטר.

זבולון כלפה: תכפיל את זה במטר קוטר ו - - -

<איציק לוי: לא, המרחק בין המגופים הוא אכן כ-30 קילומטר, אבל המבנה של הצינור הוא מבנה של אמבטיה ולכן רק חלק קטן מזה, קטן מאוד, מהדלק שנמצא בין שני המגופים האלה דולף החוצה.

<איציק לוי: הדלק נמצא - - - אני לא אמרתי שזה מעט, זה לא מעט מה שדלף, אבל זה חלק קטן מאוד ממה שקיים בצינור.

<איציק לוי: הכמות - - -

מירי רגב: דרך אגב, היא הנותנת.

מירי רגב: אם חלק כזה קטן ממה שקיים בצינור גרם לכזה אסון, מה היה קורה אילו חלק יותר גדול היה דולף.

<איציק לוי: המיקום של המגופים שנמצאים הוקם על פי קריטריונים ברורים שבכל נקודה ונקודה לאורך הצינור ידועה כמות הדלק שתדלוף בין שני הצינורות, אם זה ידלוף פה או בנקודה אחרת וזה עומד בקריטריונים הבינלאומיים.

מירי רגב: אני שואלת אותך שאלה, האם בתרגולת שלכם, אתם לא שמים איזה שהוא מחסום שיכול למנוע את הדליפה של נפט שבעצם דולף?

תמר זנדברג: שמים, אבל אחרי 30 קילומטר.

דוד צור: ושאלה אולי נוספת, יש לכם איזה סימולציה שהיא לא הזרמה של הנפט האמיתי, אלא כשאתם מתקינים את המגוף הזה, האם יש איזה סימולציה אלטרנטיבית לנפט עצמו?

<איציק לוי: אנחנו מחויבים כדי להסיט את הקו, אי אפשר לעשות את זה במים ואי אפשר לעשות את זה במשהו אחר, צריך לעשות את זה בצורה מפוקחת והכי נכונה שאפשר.

<איציק לוי: אחרי שזה קרה, זה אומר שצריך לבדוק למה זה קרה.

<תושב: אם הייתם מזרימים שם אולי לחץ אוויר יכולתם לדעת אם יש כשל - - -

מירי רגב: מי היה המפקח על ה - - -

<איציק לוי: יש לנו מפקחים, גם פנימיים של קצא"א וגם חיצוניים לקצא"א, שהיו על הצינור עצמו בעת האירוע.

<איציק לוי: בעת האירוע קיבלנו את ההתראה, קיבלנו דיווח מהשטח, מגופים נסגרו - - -

מירי רגב: כסמנכ"ל התפעול ואחד שעשה מן הסתם המון תרגילים, האירוע הזה קרה, איפה הפער הראשוני שאתה רואה כסמנכ"ל תפעול בין התיאוריה לבין המעשה?

יפעת קריב: הזמן עד שגיליתם - - -

מירי רגב: אבל אני שואלת אותו שאלה.

מירי רגב: אתם מפריעים לי עכשיו, נתתם לו זמן לחשוב על התשובה.

מירי רגב: אתם פשוט לא עוזרים, אתם מפריעים לי לעבוד פה.

מירי רגב: אני לא מתפרצת כשאתם שואלים, אל תתפרצו כשאני שואלת.

<איציק לוי: אני לא רוצה לשלוף תשובות שאני לא חשבתי עליהן.

מירי רגב: כן, חשבת יפה בין זמן השאלה - - - תודה ליפעת ולדב, תודה להם שנתנו לך זמן חשיבה.

דב חנין: ובכל זאת, אחרי זמן החשיבה?

<קריאה: אני רוצה לשאול מתי התחילה - - -

מירי רגב: אבל אני לא נתתי לך אפשרות לשאול.

מירי רגב: איפה הפער בתרגולת, אם עכשיו הם היו עושים אחד לאחד על פי התרגולת, ואז נדע באמת אם יש כאן איזה בעיה בתרגולת או יש כאן בעיה בגורם אנוש.

<איציק לוי: אתם שואלים שאלה שאין לי עליה את התשובה.

<איציק לוי: זה משהו שנמצא עכשיו בבדיקות וחקירה של כל קצא"א.

<איציק לוי: אני בטוח, כמו שבאתרים קודמים נתנו תשובות מלאות ותיאורים מלאים, גם באירוע הזה - - -

דב חנין: אדוני הסביר לנו ואדוני בוודאי איש מקצוע, אתה הסברת לנו שהכול בסך הכול מאוד מאוד תקין, מסודר - - -

<איציק לוי: לא אמרתי.

דב חנין: זה מה שאמרת לפני שתי דקות.

דב חנין: במבחן התוצאה, אתה יודע עוגה נבחנת באכילתה בסוף.

דב חנין: הקטסטרופה היא איומה, סימן שהעסק לא עובד נכון, אז אי אפשר לבוא לכאן ולהגיד לנו כמובן נכון - - -

<איציק לוי: אנחנו לא אמרנו ש - - -

דב חנין: אמרת שיש תרגול.

דב חנין: היה תרגול, לפי הנהלים, מפוקחים, הכול טוב, למה נפט?

<איציק לוי: אמרתי שהיה תרגול כי שאלת.

<איציק לוי: אני לא אמרתי שהכול היה תקין, כי יש דלק בחוץ.

<איציק לוי: אני אמרתי שאנחנו נמצאים כרגע בשלב של - - -

דוד צור: אני רוצה לשאול אותך, אני לא בא לחפור לך, אני מנסה להבין, גם כשאדם מחליף צמיג ברכב הוא לא מיד נוסע ב-120 קמ"ש.

דוד צור: הוא נוסע קצת ואז הוא מחזק את הצמיג, נכון?

דוד צור: אלמנטרי.

דוד צור: אני שואל האם התרגולת שלכם, אחרי שעשיתם, שזה אזור רגיש, חלש, כי החלפתם מגופה, האם אין איזה תרגולת שמזרימה משהו אלטרנטיבי ולא את הנפט הזה וגם לא בעוצמות האלה, בסוף כמובן צריך להגיע להזרמה המלאה, האם אין איזה שהם מבחנים לפני כן ולא מיד הולכים על הווליום הגבוה?

<איציק לוי: יש תרגולת, אי אפשר להזרים משהו אחר.

<קריאה: אפשר להזרים אוויר.

מירי רגב: מי זה מיקי הרן?

דוד צור: רגע, אני רוצה לשמוע את התשובה.

<איציק לוי: יש תרגולת, אבל אנחנו לא פעלנו בהזרמה המקסימלית.

מירי רגב: אנחנו לא רוצים ממנו כלום, אנחנו רוצים שהוא ידליק את המשואה ביום העצמאות.

מירי רגב: מה זאת אומרת מה אנחנו רוצים ממנו?

מירי רגב: שום דבר.

מירי רגב: מה זאת אומרת מה אנחנו רוצים ממנו?

מירי רגב: אנחנו נבקש שקצא"א ידליקו את המשואה ביום העצמאות הקרוב.

מירי רגב: אנחנו מתחקרים אותו עכשיו על העניין הזה, כדי לראות אם רק הוועדה תמליץ או כל הכנסת תמליץ עליו, זאת השאלה.

מירי רגב: את רוצה להגיד לי מה הפער בין הדיווח הראשוני לפרסומים אחר כך בהמשך?

מירי רגב: בבקשה, תציגי את עצמך לטובת הפרוטוקול.

<מיקי הרן: מיקי הרן, יועצת קצא"א, מנכ"לית המשרד להגנת הסביבה לשעבר.

מירי רגב: שזה כבר בעיה שאנשים מאיכות הסביבה הולכים לעבוד בקצא"א, אבל זה סיפור אחר.

מירי רגב: זה ניגוד האינטרסים שיש בין הון לשלטון.

<קריאה: לפני עשר שנים היא הייתה.

מירי רגב: מה זה משנה?

מירי רגב: זאת בדיוק הבעיה.

<מיקי הרן: את יודעת כמה שנים עברו מאז שהייתי במשרד?

מירי רגב: מה זה משנה?

מירי רגב: נהלים, כמו שאת רואה, אין כל כך הרבה - - - זה בדיוק העניין, שצריך להיות צינון לפקידים באוצר ובמשרדי ממשלה מלעבור לעבוד אחר כך באותם גורמים שהם אמורים לפקח עליהם.

מירי רגב: צריך להיות צינון, זה צריך להיות בחקיקה.

תמר זנדברג: באיזה תחום את יועצת להם?

<מיקי הרן: לא בתחום של ה - - -

תמר זנדברג: לא, באיזה תחום כן, מה תפקידך?

תמר זנדברג: למה שלא נשמע את סמנכ"ל

מירי רגב: רגע, שנייה, אני ביקשתי.

תמר זנדברג: אבל באיזה תחום היא יועצת להם בכלל?

מירי רגב: אני רוצה לדעת אם היה פער בין הדיווח הראשוני להמשך.

מירי רגב: בבקשה.

<איציק לוי: אני רוצה לענות.

<איציק לוי: בלילה בין רביעי לחמישי וביום חמישי לפנות בוקר, בישיבה הראשונה שישבנו פה במועדון עם גיא סאמט נשאלתי את השאלה כמה דלק דלף החוצה.

<איציק לוי: אני אמרתי שזה לא יהיה אחראי מבחינתי כמה שעות אחרי תחילת האירוע להגיד את כמות הדלק, כיוון שזה משהו, כמו שהסברתי לפני זה, הצינור הזה מורכב מאמבטיות, צריך לקחת את פרופיל הקו ולנתח מילימטר מילימטר כדי להגיע לכמות המדויקת.

<איציק לוי: לחצו אותי פה מאוד, תגיד מספר, אחר כך תתקן אותי.

<איציק לוי: אמרתי, זה לא יהיה אחראי, 'לא, תגיד מספר' ואז אמרתי 1,500 קוב ואמרתי 'חבר'ה, אל תצטטו אותי, זה לא מספר ש - - -

מירי רגב: אז מפה יצא שכאילו נתת דיווח כוזב.

<איציק לוי: לא דיווח כוזב.

<איציק לוי: אני אמרתי פה בצורה - - -

<קריאה: אמרתם נפט בשמורת טבע - - -

מירי רגב: רגע, בשביל זה יש משטרה ירוקה שתבדוק מה נאמר ומה לא נאמר.

<איציק לוי: אני אמרתי את זה פה בפורום של 40 איש בצורה ברורה, זה מספר שאני אמרתי בלי שום בדיקה וביקשתי לא להגיד - - -

דוד צור: בסדר, הבנו, לא תופסים אותך במילה בזה.

דוד צור: האם כתוצאה מזה נעשו - - -

תמר זנדברג: האם - - - המסמכים שביקשתם לגלות לבית משפט.

מירי רגב: תמר, סליחה רגע - - -

דוד צור: השאלה האם נעשו פעולות חסר כתוצאה מהדיווח הזה או שפעלתם בפול ווליום?

<איציק לוי: לא, אין שום קשר לדיווח - - -

דוד צור: מאה אחוז, אז זה בסדר.

דוד צור: תודה.

<איציק לוי: כל מה שנדרש ביצענו מ-א' עד ת'.

מירי רגב: תודה, איציק.

מירי רגב: ראש עיריית אילת, בבקשה.

מירי רגב: לאחר מכן ראש המועצה.

מירי רגב: שני חברי הכנסת שלא התייחסו זה צורי וזבולון ויפעת ואני מסכמת.

מירי רגב: בבקשה.

מאיר יצחק הלוי: אני לא רוצה להוסיף על הדברים שנאמרו, אני אגיד כך, העיר אילת היא עיר שנתמכת ונשענת על אתרי טבע, גם על הים וגם על המדבר והיא מהווה אחד מהמשאבים המשמעותיים ביותר, גם לאיכות חיים, גם לכלכלה, גם לכול.

מאיר יצחק הלוי: אין ספק שהאירוע הקשה הזה מחדד אצלנו הרבה מאוד חידודים ומצריך מבחינתי נתונים מדויקים באשר לפוטנציאל הנזק.

מאיר יצחק הלוי: אנחנו מבינים שפוטנציאל הנזק על העיר אילת הוא מטורף, די לראות את האירוע הקשה הזה כדי להבין כמה הפוטנציאל הוא מסוכן ולכן מבחינתנו, גברתי היושבת ראש, אני דורש מהוועדה שתסייע ביד כולם להגיע למצב שבו כל הנתונים שמהווים פוטנציאל איום לנגד עינינו, שנדע שנעשים כל מנגנוני האבטחה והביטחון וכל מה שבעצם שומר גם על תושבי אילת, גם על הטבע באזור, גם על הים.

מאיר יצחק הלוי: וחשוב שנציין את זה, אנחנו נערכנו פה עם היחידות כדי שאם חלילה הסחף הזה יגיע לשמורת אילת, אוי לנו ואבוי לנו מה היה קורה לים הקסום שלנו ולכן מבחינתי, וזה הדבר האחרון שאני רוצה להגיד, אנחנו דורשים לדעת שנעשות כל הפעולות הנדרשות כדי לשמור על אילת וסביבתה.

מאיר יצחק הלוי: אני לא רוצה להיכנס עכשיו לגבי קצא"א.

מאיר יצחק הלוי: יש לי הרבה מאוד מה להגיד, בעבר לא רצו לדבר איתנו, אני אומר את זה למען הגילוי הנאות.

מאיר יצחק הלוי: לפני עשר שנים היושב ראש דאז לא היה מוכן לשוחח איתנו.

מאיר יצחק הלוי: זה לא המצב היום, היום מתנהל שיג ושיח עם - - -

מירי רגב: אם היום הוא לא ידבר איתכם אולי הוא לא יישאר בתפקידו.

מאיר יצחק הלוי: לא, הייתה תקופה שלא רצו לדבר איתנו.

מירי רגב: ברור, זה כשאנשים נמצאים למעלה, אין עליהם פיקוח, הם מרגישים שהכול מותר להם.

מאיר יצחק הלוי: היום המצב אחר, אבל עדיין - - -

<קריאה: תגיד ממתי התחיל השיח הזה.

מאיר יצחק הלוי: השיח הזה הוא בן שש-שבע שנים, אני אומר את זה בצורה ברורה.

מאיר יצחק הלוי: לפני עשר שנים לא רצו לדבר איתנו, אבל לקחנו את קצא"א גם לבית משפט וגם לכנסת ושם נפתרו הרבה מאוד דברים והיום היחסים הם אחרים לגמרי.

מירי רגב: תודה רבה לראש העיר ותודה לך על העדכון השוטף מרגע האירוע, אותי כיושבת ראש ועדה, זה מאוד עזר לי כדי לקבל החלטה מתי להגיע, כשאני יודעת שאני לא אפריע מאוד לטיפול שלהם פה בשטח.

מירי רגב: מן הסתם אנחנו עוד ניפגש בוועדות בהמשך.

מאיר יצחק הלוי: בהצלחה, תודה רבה.

מירי רגב: בבקשה, ראש המועצה.

<אודי גת: אני רוצה לחלק, לדעתי מה שהוועדה גם צריכה לעשות, לשני חלקים, מה שהיה ומה שיהיה וזה לא אותו דבר.

<אודי גת: לגבי מה שהיה, יש שיקום של השמורה ויש טיפול בנושאים שקשורים ביישוב באר אורה, במפגש שנוצר פה, בסבל שנגרם פה ובשקט הבריאותי שצריך להיות פה.

<אודי גת: זה לגבי, נקרא לזה, עבר והווה.

<אודי גת: לגבי העתיד אני מצטרף לכל דבר.

<אודי גת: אני מזכיר שהצינור הזה נוסע מאילת ועד קיבוץ קטורה, שזה הקיבוץ שלי, ואז הוא פונה פחות או יותר ומתחיל לעלות לכיוון מצפה רמון, עובר במרב היישובים שלנו וליד מרב היישובים שלנו ואנחנו רוצים להבטיח שמה שהיה פה כדוגמה לא יקרה במקום אחר וליד יישוב אחר, וכמובן זה ממשיך אחר כך לאורך הרבה יישובים בדרכו לאשקלון.

<אודי גת: אז אני חושב שעיקר תפקיד הוועדה, מעבר לפיקוח של מה שקרה, והשקטה ושקט ובריאות והכול, לראות מה עושים כדי שזה לא יקרה עוד פעם.

<אודי גת: לדעתי זה במישור המשפטי והפוליטי, יותר מאשר כל מישור אחר, זה בחצר שלכם, במידה מסוימת, כי בסוף יש חוק וברור לגמרי שאת החוק הזה צריך לשנות או להוסיף לו או לשנות אותו או להחליף אותו או משהו כזה, כי כל עוד יהיה החוק הזה העידן הזה נשאר חסוי.

<אודי גת: דרך אגב, רק הערה, הם משלמים ארנונה - - -

<קריאה: חלף ארנונה.

<אודי גת: חלף ארנונה, זה בסדר, זה במסגרת אותן שש-שבע שנים.

מירי רגב: טוב, עזוב עכשיו.

מירי רגב: עכשיו ארנונה חשובה לך, ראש המועצה?

<אודי גת: לא, אני רציתי ל - - -

מירי רגב: עכשיו בואו נתעסק בבריאות התושבים.

<אודי גת: ארנונה לא חשובה לי, אמרו שהם לא משלמים, אמרתי שהם כן משלמים.

מירי רגב: אוקיי, על הכיפק, נדבר איתך על זה אחר כך.

מירי רגב: יפעת, בבקשה.

יפעת קריב: גברתי היושבת ראש, קודם כל תודה על הסיור הזה ואני רוצה לומר שאם באתי לפה מוטרדת, אני יוצאת מפה הרבה יותר מוטרדת.

יפעת קריב: אני גם יוצאת מפה הרבה יותר מוטרדת וגם יוצאת עם כאבי ראש תרתי משמע.

יפעת קריב: אני באמת לא מרוצה מהדברים שקצא"א ענו ומהתשובות שלהם ואני גם רוצה להתייחס לגבי הדברים שנאמרו פה לגבי קצא"א וכל ההתנהלות, כן חסויה ולא חסויה ובכלל למי מיועד הנפט הזה.

יפעת קריב: אני רוצה לדעת למה עובר נפט בקו אשקלון-אילת, אילת-אשקלון, כשהנפט הזה בכלל כנראה רק עובר במדינת ישראל והוא בכלל לא מיועד למדינת ישראל, לא לאזרחים שלנו ולא לנו.

יפעת קריב: למה כל הטבע שלנו צריך להיפגע והאזרחים והאנשים, בעיקר שמסיבות שאינן ברורות בכלל הוא עובר בציר שבו הוא עובר.

יפעת קריב: אני חושבת שזו שאלה שצריכה להישאל, של מי הנפט הזה ולאן הוא עובר.

יפעת קריב: דבר נוסף, היו פה פערים מאוד מאוד גדולים בין מה שנאמר על כמה שקצא"א יודעת איך לעבוד ואיך לתפעל והכול כל כך מדויק לבין הזמן, עד שבעצם התגלתה בטעות הפריצה, בעצם במקרה עובד שגר כאן גילה - - -

<קריאה: לא, זה לא נכון.

יפעת קריב: זה מה שנאמר.

<קריאה: לא, עובד של קצא"א - - -

יפעת קריב: אני רוצה להמשיך בבקשה.

יפעת קריב: אני רוצה להתייחס לעוד שני דברים.

יפעת קריב: האחד זה הנושא של שרשרת המזון והפגיעה האקולוגית שבעיניי כן צריך לדון בכמה זמן זה ייקח, אם בכלל, לטפל בנושא של בית הגידול שנפגע בצורה שהיא בעצם בלתי ניתנת לתיקון.

יפעת קריב: והדבר שהכי חשוב, אני חושבת, זה האזרחים שגרים פה.

יפעת קריב: אני לא רוצה להגיד משהו חסר אחריות, אבל כאמא לילדים קטנים אני לא בטוחה שהייתי נשארת בתקופה הזאת, בימים האלה, עד שבעצם כל האדמה והכול היה עובר איזה שהוא תהליך של ניקוי ומגיע לאזור שצריך להגיע אליו, כנראה ברמת חובב, ולא הייתי בטוחה שאני משאירה פה את הילדים שלי, כי אנחנו לא רוצים עוד עשר שנים לבוא ולהגיד שקבוצת גיל חלתה פה בסרטן.

יפעת קריב: אני חושבת שהנושא של הסרטן - - -

<קריאה: - - - זה הפחד הגדול, שבעוד שנתיים נגלה שלילדים שלנו יש סרטן.

יפעת קריב: הדבר הכי חשוב שאני מעלה זו האוכלוסייה שנשארה לגור כאן.

יפעת קריב: הילדים, הצעירים, המבוגרים והקשישים.

יפעת קריב: אני חושבת שיש פה איזה שהוא חוסר אחריות של כולם.

יפעת קריב: אני לא יודעת להגיד כי אני לא מומחית לנושא הזה, אבל כאמא לילדים לא הייתי משאירה אותם כאן בתקופה הזאת וזה הדבר הכי חשוב, כדי שלא נגלה פה נחל קישון או השד יודע מה.

מירי רגב: תודה רבה לך, יפעת.

מירי רגב: צורי, בבקשה.

<עיתונאית: אנחנו מהתקשורת, הזמינו אותנו ואנחנו רוצים לשאול שאלות.

מירי רגב: לא, הזמנו אתכם לסקר את זה, לא לשאול.

מירי רגב: זו לא מסיבת עיתונאים.

<עיתונאית: מה אכפת לך אם נשאל שאלה אחת?

מירי רגב: אבל אנחנו צריכים לסכם את הדיון ויש לנו טיסה חזור.

<קריאה: מי מממן את זה?

מירי רגב: אני תיכף רוצה לסכם את זה.

מירי רגב: קצא"א צריכים לממן את זה.

מירי רגב: המזהם הוא המשקם.

<קריאה: אבל בשבוע שעבר שיש להם סעיף בחוזה שמי שהזמין את העבודה ישלם.

מירי רגב: אז אני מסבירה לך שהמזהם הוא המשקם והמשלם.

מירי רגב: אני גם אודיע את זה ואני אסכם את זה כחלק מהסיכום של הדיון הזה.

<קריאה: למרות מה שמופיע בחוזה.

מירי רגב: כן, אני לא יודעת מה מופיע בחוזה.

דוד צור: חשוב לעשות הבחנה בין מה היה, שעל זה צריך להיות תחקיר, לבין העובדה שיש חקירה פלילית, שהיא גם פוגעת, אגב, בתחקיר, כי צריך למצוא את הדרך לגשר על ההתנגשות הזאת.

דוד צור: אותי מטריד יותר בראייה קדימה.

דוד צור: יכול להיות שאתם לא יכולים לענות על כל השאלות, אני לא הצלחתי להתרשם שבזמן החיבור של נקודת הכשל, שהיא ניתנת לחיזוי, כי בסופו של דבר עשיתם חיבורים, או שזה לא היה מספיק חזק, או שזה לא היה מספיק אטום ועובדה שזה קרה.

דוד צור: נראה לי שזה עיקר הכשל כאן, לכן אני כן שואל לגבי סימולציות בהזרמה של הנפט כדי לבדוק את נקודת הכשל החזויה הזאת.

דוד צור: זה פעם אחת.

דוד צור: פעם השנייה, אני להבדיל מיפעת, באתי הרבה יותר מוטרד לפה ואני יוצא יחסית שיש - - -

מירי רגב: שיש איזה שליטה על האירוע

דוד צור: יש שליטה על האירוע, אני לא יוצא רגוע, אני בטוח שיש עוד הרבה דברים, אבל אני יכול להגיד שאם יש לנו טענות קשות מאוד לקצא"א, אולי על חוסר היכולת למנוע את האירוע, אבל לצערי, כמו שבהרבה דברים אנחנו אלופים בלפתור את הבעיות אחרי שהן קורות ולא למנוע אותן, אז גם פה אני רואה התגייסות עצומה ובסך הכול קיבלנו התרשמות שקצא"א עושים פה מעל לכל מה שנדרש כדי להכיל את האירוע, מזג האוויר גם לטובתנו ולכן כנראה לא תהיה הידרדרות של האירוע הזה מעבר לזה.

דוד צור: אני חושב שצריך לקבל החלטה, לא בטוח שהיא בחצר שלנו, שלא להעתיק את נקודת הזיהום הזאת ל-5 קילומטרים מפה.

דוד צור: זה נראה לי - - -

מירי רגב: לא, אבל השאלה אם יכולים לטפל בזה פה.

דוד צור: זה נראה לי איוולת, כי בסופו של דבר גם אם יש סיכוי קטן שיש פה איזה זיהום והוא במחיר של הלוגיסטיקה, להעיף את זה מפה לרמת חובב, צריך לעשות את זה עכשיו ולא בשתי נגלות.

<איציק לוי: מה שאנשי המקצוע ינחו אותנו זה מה שנעשה.

דוד צור: לכן אני אומר לאיכות הסביבה, כנסו לעניין הזה, כי התושבים בצדק לא רגועים, גם ככה הם ספגו פה איזה שהוא זעזוע.

דוד צור: להבדיל מיפעת, אל תפנו את הילדים.

דוד צור: זיהום הילדים בתל אביב הוא הרבה יותר גרוע, תאמין לי.

דוד צור: תהיו שקולים בעניין הזה, תסמכו על יחידת הניטור של איכות הסביבה - - -

<תושב: אנחנו חיים בתוך הזיהום הזה הרבה לפני האירוע, בזמן ש - - -

דוד צור: זה משהו אחר.

<תושב: במשך שבועיים רוקנו פה את הצינור - - -

מירי רגב: סליחה, אתם יכולים לדבר עם הגנת הסביבה גם בלעדינו.

דוד צור: אני אבוא לפה לסוף שבוע.

זבולון כלפה: תודה רבה.

זבולון כלפה: אז קודם כל אל"ף, בהמשך לדברים של צורי, כמי שעקב אחרי האירוע הזה בימים האחרונים דרך התקשורת בעיקר, אני אומר שאני בתחושה טובה שהמשרד להגנת הסביבה יחד עם אנשי רשות הטבע והגנים, בשיתוף עם הרשויות השונות, גם המועצה האזורית פה, חבל אילות וגם עיריית אילת - - -

<אודי גת: מי שצריך לקבל צל"ש פה זה גיא סאמט, מנהל מחוז דרום של המשרד להגנת הסביבה.

מירי רגב: אמרתי לכם, נמליץ על כל האזור הזה בסוף לקבל - - -

זבולון כלפה: אבל מצד שני, לנו, התפקידים שלנו מתחלקים לשני חלקים, מצד אחד זה החלק הציבורי, כדי להעלות את המודעות לעניין עצמו, כי באמת קרה פה משהו, ואני אומר בתור אחד שעסק לא מעט בימי חייו בתחומים הנדסיים, יש פה לא מעט שאלות שנשאלות ונשארות ללא מענה מבחינת הדברים ונצטרך לקיים על זה את הדיון במסגרת אותה ועדת משנה, והדבר השני זה הנושא של החקיקה.

זבולון כלפה: יכול להיות שבנהלים שקיימים היום, במציאות שקיימת היום, יש פה איזה שהיא מציאות של פרצה.

זבולון כלפה: הראיה הכי גדולה שתקלות מהסוג הזה יחזרו על עצמן מספר פעמים ואנחנו מחכים עוד להנחיות ולבדיקות מהאירוע הקודם, אז יכול להיות שפה צריך לצמצם טווחים כדי באמת להבטיח שדברים כאלה בעתיד לא יישנו ונוכל למנוע את המצבים האלה ולא נגיע למציאות כזו של כמויות גדולות מאוד של חומר דולף החוצה.

זבולון כלפה: אני בטוח שתוך כדי התכנונים של הקמת הקו הרי מן הסתם עשיתם תרחישים כאלה ואחרים, וגם התגובות שלכם היו אמורות להיות בהתאם לנהלים כאלה ואחרים שהכנתם לעצמכם.

זבולון כלפה: אז איך שהאירוע נמצא כרגע, כיום, זה נראה אירוע שיצא מכלל שליטה בשלבים הראשונים שלו.

זבולון כלפה: אילולא ההתערבות של המשרדים הממשלתיים, שדרך אגב, אני לא שקט לגבי התשלום של הדבר הזה ואני כן חרד כי אני חושב שזה חלק מהעניין - - -

מירי רגב: אנחנו נסכם את זה כאן.

זבולון כלפה: אבל אילולא ההתערבות של המשרדים הממשלתיים והרשויות השונות, אני חושב שהיינו מגיעים פה למקום גרוע מאוד, וכנראה להסתמך על החברה שלכם, קצא"א בלבד, זה לא היה נותן פה את המענה הטוב.

מירי רגב: תודה רבה ליושב ראש ועדת המשנה, שיתעסק בריכוז של כל הטיפול באירוע הקשה הזה.

מירי רגב: אלעד, משפט אחד.

מירי רגב: יהיו עוד דיונים, מן הסתם, זו רק ישיבה ראשונה של הוועדה ויהיה המשך של הדיונים בוועדה.

<אלעד בכמן: אני רוצה להרחיב את הדיון רגע, לעשות זום אאוט מתוך הדרום.

<אלעד בכמן: אני חייב לעשות את זה, הפרופיל של קצא"א הוא פרופיל למעשה של התנהלות ממשלתית בשנים האחרונות והיכולת של המשרדים השונים לתת מענה באסונות גדולים.

<אלעד בכמן: אין למעשה למשרד להגנת הסביבה היום, לצערו, למרות שהפעילות, איך שאנחנו רואים אותה, בהחלט הייתה טובה, אין לו את היכולת, אין לו את התקינה ואין לו את האמצעים לבוא ולייצר תכונה מספיק גדולה להתמודד עם אסון כזה.

<אלעד בכמן: אנחנו רואים את זה גם ביכולת שלו ובהגדרות עם יקרה אסון כזה באסדות הנפט שלחופי מדינת ישראל, אין לנו את היכולת לעשות את זה.

<אלעד בכמן: זה הולך לקרות ואנחנו צריכים לשנות פרדיגמה של איך אנחנו מסתכלים על אסונות סביבתיים.

<אלעד בכמן: זה לא כשזה יקרה, זה לא אם זה יקרה, אלא כשזה יקרה.

<אלעד בכמן: והנה זה קורה, זה פרופיל של חברה שפעם בארבע שנים או שלוש שנים יש אסון גדול, פעם בשנה או שנתיים יש אסון קטן שלא מדווח בכלל לציבור וזה דנ"א ארגוני שמתחיל מלמעלה.

<אלעד בכמן: אנחנו רואים את המינויים האלה שעושים חגיגה והחגיגה הזאת יורדת לשטח והחגיגה הזאת, אנחנו רואים, גם בקידוחים בגולן, גם באיך שאנחנו נותנים רישיונות וזיכיונות לתשובה ולנובל אנרג'י בעניין הגז, שעדיין לא מספק לנו את הדברים, ולכן אני אומר - - -

מירי רגב: תעלה את זה בוועדת המשנה.

<אלעד בכמן: ועדת המשנה היא צעד ראשון, חייבת להיות פה ועדת חקירה ממלכתית שתבחן את האסון האקולוגי הגדול ביותר במדינת ישראל.

<אלעד בכמן: לעניין הבנזין ולעניין ה-VOC ועוד המזהמים, שהתושבים כל כך חוששים מהם, ותסלחו לי, ועדת המשנה גם קמה בחיפה ואנחנו עדיין לא רואים לצערנו את התחקיר שלה בשטח ושמה בחיפה, ומר דוד לפלר אמר את זה, חיפה היא העיר הכי מזוהמת וזה בדיוק מתוך הקווים האלה.

מירי רגב: טוב, אלעד, מאה אחוז.

מירי רגב: נציג התושבים, משפט אחד שלא אמרת עד עכשיו.

<ליאור אלון: אולי אני אגיד משפט אחד שלא אמרתי.

<ליאור אלון: תסתכלו על מה שאני מחזיק פה, מזמין העבודה זה נתיבי ישראל, שהיו צריכים לבצע את כל מחלף באר אורה עבור השדה.

<ליאור אלון: זה מה שהיה אמור לעבור בצומת באר אורה שהייתה אמורה להיות מבוטלת.

<ליאור אלון: אני מזכיר לכם, לא עשינו 42 אינץ' של הדלק שהיה צריך להיות מוסט, אלא גם עוד צינור אחד שטרם הוסט, זה צינור הדס"ל שעובר פה, צינור 16 אינץ'.

<ליאור אלון: אבי אבות הטומאה, הייתי קורא לו, זה אותו תסקיר סביבתי שטועה טעות חמורה ואומר שבתי התושבים נמצאים 1,700 מטר ממקום האירוע והוא 700 מטר.

<ליאור אלון: אם בתסקיר היה רשום שבאר אורה היא 700 מטר מצומת העבודה, אני בטוח שהתנאים עבור קצא"א היו מחמירים יותר.

<ליאור אלון: לכן אנחנו צריכים לבדוק מי נתן את ההיתר.

<ליאור אלון: אני מצטער שראש העיר אילת נתן את ההיתר, כי הוא נתן את היתרי העבודה לעבודה הזו, אני רוצה לדעת אם היו הנחיות מפורשות איך לבצע את העבודה, תחת איזה הנחיות נוספות, איזה גופים נוספים היו צריכים ללוות אותם.

<ליאור אלון: ועוד הייתי רוצה לדעת אם סמנכ"ל התפעול של קצא"א יוכל להגיד לנו באיזה שעה הופעלה המשאבה, כי אנחנו יודעים שהנפט התגלה ב-8:03, מעניין אותי כמה זמן מרגע הפעלת המשאבה עד שהתגלה הפרץ, האם באמת נבדק - - -

מירי רגב: אני מציעה לך להעביר גם את כל השאלות לוועדת המשנה בצורה מסודרת למייל.

מירי רגב: גם המשטרה הירוקה תבדוק את זה.

מירי רגב: חברים, אני רוצה לסכם.

מירי רגב: קודם כל אני מודה לראש המועצה כאן על האירוח שלנו, למנכ"ל, לכל האנשים שהגיעו, ליישוב - - -

<אודי גת: ליישוב, המועדון של היישוב שנלקח מהם במשך השבועיים האחרונים.

מירי רגב: ליישוב שנלקח מהם המועדון, לחברי הכנסת שהגיעו לכאן ולכל הגורמים הרלוונטיים שהגיעו לכאן.

מירי רגב: אני קודם כל רוצה להגיד שאני מסכימה עם רוב חברי הוועדה שיש כאן ניסיון להכיל את האירוע.

מירי רגב: יש כאן בהחלט ניסיון של כל הגורמים הרלוונטיים שמבינים כאן

מירי רגב: את האסון האקולוגי שנוצר ומנסים כולם לראות איך אנחנו מכילים את האירוע ואיך אנחנו לא גורמים לו להמשיך ולהתרחב, אלא לראות כרגע איך אנחנו מצמצמים אותו.

מירי רגב: זו בהחלט אמירת תודה לכל מי שעבד, אבל שוב אמרנו, יש כאן עוד הרבה מאוד עשייה, גם בקול קורא, לשיקום הקרקע המזוהמת, לשיקום השמורה, זיהום האוויר שיש כאן בכל ההיבט של התושבים וגם ניסיון לשמור על החיות והעצים שנפגעו בשמורה וזאת מן הסתם תהיה העבודה של כל הגורמים הרלוונטיים.

מירי רגב: מנהלת הוועדה, אני לא קוראת את זה לפי סדר החשיבות אלא לפי סדר הדברים שכתבתי אותם, אחר כך תכניסי את זה לכל משרד, תחת התפקיד.

מירי רגב: הבטחת ביטחונם ובריאותם של תושבי האזור ושיקום מלא של האזור הפגוע.

מירי רגב: זה הדבר הכי חשוב כרגע שעליכם לעשות.

מירי רגב: להיות בקשר עם התושבים, לעדכן אותם על זיהום האוויר שקיים כאן, לוודא שהאתר שבניתם כאן לפסולת אכן נותן מענה לטיפול בפסולת הרעילה וברגע שזה לא נותן מענה להעביר את זה לאזור ולמקום שיכול לטפל בזה.

מירי רגב: זה כרגע הדבר הכי חשוב, למנוע פגיעה בילדים, בתושבים שגרים פה, וזה נושא שאני מבקשת - - -

<תושב: - - - למה זה צריך להיות פה?

מירי רגב: די.

מירי רגב: אני כרגע מבקשת שיהיה כאן שקט.

<תושב: אני חי פה - - -

מירי רגב: הדבר השני, מניעת נזק לשמורה ולוודא שזה לא מגיע כמובן לים וזה התפקיד שלכם, לראות איך זה לא מגיע לים.

מירי רגב: בסך הכול אתם לוקחים כל כך הרבה כסף כדי שיבואו ויצללו באלמוג ים מהתושבים המסכנים, האזרחים במדינה הזאת, לפחות שזה לא ייהרס לכם, גם ההכנסה לכם.

מירי רגב: בסופו של דבר זו גם הכנסה לכם, אנחנו עוד לא דיברנו על המחירים שאתם לוקחים על השמורה כאן באילת, נגיע גם לזה, אבל זה לא עכשיו.

מירי רגב: זה הדבר השני.

מירי רגב: הדבר השלישי, הבטחת העיקרון המזהם משלם.

מירי רגב: המזהם משלם.

מירי רגב: קצא"א ישלמו על זה, הם ישקמו וישלמו על זה.

מירי רגב: זה עיקרון מתחייב וזה עיקרון שצריך גם להביא לממשלה.

מירי רגב: וזה קבוע בחוק.

מירי רגב: לא יכול להיות שמישהו אחר ישלם.

מירי רגב: הבטחת העיקרון שהמזהם הוא המשלם.

מירי רגב: הדבר הרביעי זה פתיחת החקירה, משטרה ירוקה.

מירי רגב: תעשו את זה יותר מהר ממה שעשיתם בחקירות הקודמות.

מירי רגב: כמה שיותר מהר, להזדרז עם החקירה, לראות היכן זה עומד, איפה יש רשלנות, איפה לא הייתה רשלנות, איפה זה היה מצב שאי אפשר היה למנוע את זה, האם התרגול והמעשה בפועל הם חופפים, האם יש פערים גדולים מדי, מי מפקח על הרכבה ופירוק של צינור מהסוג הזה, או חלק של צינור מהסוג הזה?

מירי רגב: להאשים את הצינור זו קצת בעיה, אתה יודע, אז לראות באמת מי מפקח על בניית הצינור הזה - - -

<קריאה: חכי, את תופתעי בסוף.

דב חנין: הצינור יוכנס לכלא.

מירי רגב: אתה יודע מה?

מירי רגב: אני לא אתפלא אם בסוף יגידו 'הצינור אשם'.

מירי רגב: כשל בצינור.

מירי רגב: לא משנה, אבל מישהו אישר בניית צינור מהסוג הזה, אז נגיע למי שאישר.

מירי רגב: לכן שהמשטרה הירוקה שתעבוד על זה כמה שיותר מהר כדי שתוכל להביא לנו איזה שהן מסקנות ראשוניות.

מירי רגב: ועדת המשנה שהקמתי.

מירי רגב: כפי שאמרתי, אנחנו נצביע עליה בינואר, אבל היא מתחילה כבר לעבוד.

מירי רגב: זה הסיכום עם כל הגורמים הרלוונטיים.

מירי רגב: מנהלת הוועדה תעביר את כל המיילים שהגיעו לוועדה, מבחינתי זימון של הוועדה את אנשי המקצוע כולם זה זימון של מליאת ועדת הפנים, רק להעביר את זה לוועדת הסכמות שיאשרו את זה.

מירי רגב: הוועדה גם צריכה לבדוק את ההיתכנות לתרחישי אסון, האם היו חלק מהתפעול של החברה, האם הם פעלו על פי זה.

מירי רגב: האם הם התייחסו לדבר כזה כדבר שיכול להביא לאסון אקולוגי.

מירי רגב: אני רוצה להעביר מכתב ליועץ המשפטי לוועדה להסרת החיסיון של חברת קצא"א.

מירי רגב: אני רוצה להבין למה יש לה חיסיון, על מה יש לה חיסיון.

דוד צור: לא להסרה, להגבלה.

מירי רגב: להגבלה.

מירי רגב: על מה יש לה חיסיון.

מירי רגב: אי אפשר להסיר את הכול.

מירי רגב: אני גם אומרת לכם את זה כצנזורית צבאית ראשית לשעבר.

מירי רגב: מה אפשר להסיר, האם היא פועלת על פי החוקים של תכנון ובנייה, אני מבינה שחלקם לא וחלקם כן, יש לה פטור, אין לה פטור מחקיקה סביבתית, אז אני מבקשת לבדוק את כל זה.

מירי רגב: גם המשטרה הירוקה צריכה לבדוק את זה, האם היא פעלה בהתאם לפטורים שלה, מה לא ניתן לה כפטור והאם היא חשבה שזה פטור גורף?

מירי רגב: גם זה צריך לבדוק, ומהיועמ"ש, אני מבקשת לקבל התייחסות מסודרת לעניין הזה.

מירי רגב: בלי שום קשר לזה צריך לקדם התייעלות אנרגטית ושימוש באנרגיה נקייה.

מירי רגב: זה לא קשור לאסון הזה, זה נושא שאנחנו צריכים כוועדה לראות איך מקדמים את זה.

מירי רגב: היועצת המשפטית של הוועדה הבהירה לי שגם בלי חוק הקרקעות המזוהמות יש למשרד להגנת הסביבה כלים לפקח על ההתנהלות במסגרת רישוי עסק, היתר רעלים.

מירי רגב: אז כל הנושא הזה, אני מבקשת לקבל תשובות גם במסגרת ועדת המשנה וגם בוועדה בעקבות הדיון כאן.

מירי רגב: לגבי פקיעת הזיכיון ב-2017.

מירי רגב: ככל שהזיכיון מוארך, זו גם הערה של היועצת המשפטית של הוועדה, צריך לבדוק את תנאי הזיכיון.

מירי רגב: מה עוד רלוונטי מבחינת הפטורים ופה צריך לבקש את זה גם ממשרד האוצר וגם מהיועץ המשפטי לממשלה וגם מהממשלה כי היום השר הממונה זה שר האוצר, השר הממונה על הגנת הסביבה זה ראש הממשלה - - -

דב חנין: הוא גם השר הממונה על משרד האוצר.

מירי רגב: האחריות שהוא נתן כרגע בעניין הזה זה לסגן השר אקוניס.

מירי רגב: אז אני מבקשת גם התייחסות של ראש הממשלה בעניין הזה.

דב חנין: הוא גם שר הבריאות.

מירי רגב: תאמין לי, כנראה שאם היינו לוקחים את כל התפקידים אלינו זה לא היה נראה ככה.

מירי רגב: להזכירך מי היה עד לפני שבועיים השר להגנת הסביבה ושר האוצר.

מירי רגב: אז לא נגיד את זה פה בקול, אבל הציבור לא מטומטם, הוא יודע את זה.

מירי רגב: חוק שיקום קרקעות, דיברנו, על המשטרה הירוקה דיברנו.

מירי רגב: דיווחים, אני אבדוק אם היו דיווחים כוזבים בין הדיווח הראשון לדיווח האחרון.

מירי רגב: אני בהחלט מקבלת את העמדה כאן של נציג קצא"א, הוא אמר את זה כנראה בתמימות, בגלל שלחצו עליו - - -

דוד צור: לא, כהערכה ראשונית.

מירי רגב: וכהערכה ראשונית.

מירי רגב: אם זה נאמר כהערכה ראשונית אז ברור שאי אפשר להגיד שזה דיווח כוזב.

מירי רגב: זהו, חברים.

מירי רגב: זה דיון ראשון של הוועדה, זה לא יהיה הדיון האחרון.

מירי רגב: אני מבינה את הלחץ של התושבים, אני מבינה כאן גם את הנזק, גם הסביבתי וגם הנזק שיכול להיות לבריאות הציבור, אבל בסך הכול אני גם רואה כאן את הרצון של כל הגורמים לטפל בעניין הזה, בשונה לדוגמה מזיהום האוויר בחיפה, מר אלעד, נציג הירוקים.

מירי רגב: אז צריך גם להגיד את הדברים כמו שהם, אי אפשר כל דבר לשפוך את התינוק עם המים.

מירי רגב: יש כאן ניסיון של כלל הגורמים להכיל את האירוע, לנסות לטפל בו ולכן אני מצפה שבמהלך הקצר המנכ"ל לוקח את ההובלה על העניין הזה, כדי שבזמן הקצר נקבל את התשובות.

מירי רגב: אנחנו נקיים דיון נוסף בפברואר, נקבל תשובות עד אז של הגורמים השונים.

מירי רגב: הוועדה מבחינתי מתחילה לעבוד כבר ממחר.

מירי רגב: אני מודה לכל מי שהגיע ואני מאחלת לכולם שנתראה רק באירועים משמחים.